ការសម្ភាសរបស់លោកតា ឳ សារិ

ធ្វើឡើងនៅភូមិក្បាលកោះសង្កាត់កោះដាច់ខ័ណ្ឌជ្រោយចង្វារ ភ្នំពេញ

ធ្វើឡើងនៅថ្ងៃទី ១៧ ខែ ០៩ ឆ្នាំ ២០១៨

ក៖ អ្នកសម្ភាសគេមានឈ្មោះថា រត្ន ពិសី ខ៖ អ្នកដែលត្រូវគេសម្ភាសមានឈ្មោះថា ឳ សារិ

ក៖ ជាដំបូងខ្ញុំសូមជំរាប់សួរកុងអញ្ជឹងណាស់។

ខ៖ បាទ!

ក៖ ហើយក្មួយមានឈ្មោះរត្ន ពិសីអញ្ជឹងកុងខ្ញុំសូមអនុញ្ញាតកុងធ្វើការសម្ភាសជីវប្រវត្តិរបស់កុងអញ្ជឹងណាស់។ទុកឲ្យកូនចៅជំនាន់កុងថាកុងមានការលំបាកអីខ្លះពីក្មេងរហូតមកធំអញ្ជឹងកុង?

ខ៖ អឺ!

ក៖ បាទ! មានការជូរជត់អ្វីខ្លះថាកុងរត់ម៉ូតូឌុបមួយម៉ឺនពីរម៉ឺននឹងចាប់ម៉ូយផងណាជួយលើកឥវ៉ាន់គេផងកុងណោះ?

ខ៖ បាទ!

ក៖ បាទ! មានអញ្ជឹងទេកុង?

ខ៖ បាទ! ហើយដៃមួយជម្ហៀងកាន់ទៅហើយយើងចំណាសនេះហើយអត់បានស្រួលនឹងគេសោះ។

ក៖ បាទ!

ខ៖ តាំងពីទៅធ្វើការហើយពីដើមខ្ញុំធ្វើទាហាន។

ក៖ អ៊រ! កុងធ្វើទាហាន។

ខ៖ បាទ!

ក៖ ទាហានខាងអីគេដែរ?

ខ៖ ហើយកាលមុនលន់ សំអឿនខាងលន់នល់ណាស់។

ក៖ បាទ!

ខ៖ ហើយនឹងចូលម៉ាសា(ម្ដងរួចមកហើយ)ទៅ។

ក៖ បាទ!

ខ៖ ​ហើយពេលបែកភ្នំពេញធ្វើរដ្ឋប្រហារ។

ក៖ បាទ!

ខ៖ ចូលរបបពួកខ្មែរក្រហមណាស់។

ក៖ បាទ!

ខ៖ ហើយយើងធ្វើការ។

ក៖ យើងលាក់ឈ្មោះ ។

ខ៖ អត់ទេដាក់ឈ្មោះដ៏ដែលតែគេអត់ស្គាល់ជីវប្រវត្តិយើងណាស់។

ក៖ ហើយអញ្ជឹងកុងដូរតំបន់មែន?

ខ៖ ខ្ញុំនៅសៀមរាប។

ក៖ អ៊ូរ! កុងនៅសៀមរាប។

ខ៖ ហ្នឹងហើយ។គេជម្លៀសទៅខាងវ៉ារីន។

ក៖ បាទ!

ខ៖ ទៅខាងវ៉ារីនខាងរដ្ឋកម្ពុជាចូលមក។

ក៖ បាទ!

ខ៖ ខ្ញុំចេញមកខ្ញុំចូលទាហាន។

ក៖ បាទ!

ខ៖ ទាហានហេងសំរិទ្ធ។

ក៖ បាទ!

ខ៖ ហើយខ្ញុំមិនតូចដែលខ្ញុំធំដែលហើយកាលនឹងប្រធានកមិនតូចទេណាស់។

ក៖ អ៊រ! ប្រធានកស្មើរប្រធានក្រុមកុង?

ខ៖ អត់ទេប្រធានគស្មើរមួយកកាន់បីខ។

ក៖ កាន់បីខ។ហើយអញ្ជឹងកុងជាប្រធានមេដឹកនាំមួយដែរ។

ខ៖ បាទ!

ក៖ គ្រាន់តែថាជាប្រធានផ្នែកណាស់។

ខ៖ បាទ! ។

ក៖ ហើយគ្រាន់តែកុងកាន់កូនទាហានច្រើនហើយពេលនឹងកុងកាន់ប៉ុន្មាននាក់ដែរកុង?

ខ៖ ហើយមួយគវាស្មើរនឹងបីខ។

ក៖ កាន់បីខ។

ខ៖ ហើយមួយខវាសាមសិបនាក់ជាងណាស់។

ក៖ អ៊ូរ! អញ្ជឹងបីខកាន់កៅសិបនាក់ហើយកុងទៅមួយរយនាក់ហើយកុង។

ខ៖ បាទ!

ក៖ អ៊ូរ! កុងមានបទពិសោធន៍ដែរកុង?

ខ៖ វាយមួយនាអង្ករវត្តខ្មែរក្រហមនៅអីឡើយតើ។

ក៖ បាទ!

ខ៖ បាទ! ចាប់ពីនឹងមកហើយមើលទៅអត់ទាន់មានប្រាក់ខែស៊ីទេ។

ក៖ បាទ!

ខ៖​ ដល់ពេលគេចាប់ផ្ដើមមានប្រាក់ខែខ្ញុំនឹកឃើញថាចង់មកលេងស្រុកកំណើតស្រុកកំណើតខ្ញុំនឹងណាស់។

ក0៖ បាទ!

ខ៖ ផ្ទះនឹង។

ក៖ បាទ!

ខ៖ មកដល់មកអត់ឲ្យទៅវិញលែងចង់ឲ្យទៅវិញនឹកឃើញថាឆ្អែតឆ្អន់ហើយសង្គ្រាមណាស់។

ក៖ បាទ!

ខ៖ គិតទៅរករបបជីវភាពគេត្បាញគេរវីគេធ្វើសូត្រអីអញ្ជឹងណាស់។

ក៖ បាទ!

ខ៖ នៅនឹងហើយខ្ជិលទៅណាស់។

ក៖ បាទ!

ខ៖ ដូចថាខ្ញុំរត់ចោលជួរចុះ។

ក៖ បាទ!

ខ៖ ដល់មកប្រលងចូលគ្រូទៀត។

ក៖ ជាប់ទៀត។

ខ៖ បាទ! ប្រលងជាប់ដល់ទឹកខ្មៅណោះ។

ក៖ អ៊រ! ។

ខ៖ ប្រលងជាប់អញ្ជឹងនឹកឃើញថាធ្វើគ្រូស៊ីតែពោតសាលី។

ក៖ ស៊ីតែពោតសាលី។

ខ៖ បាទ! កាលពីជំនាន់ទាហានក៏ពោតសាលី។

ក៖ បាទ! ហើយធ្វើគ្រូក៏ពោតសាលីទៀត។

ខ៖ អត់ទេកាលនឹងរបបអង្ករហើយ។

ក៖ បាទ! របបអង្ករហើយ។

ខ៖ របបអង្ករហើយអត់ទាន់មានប្រាក់ខែទេ។

ក៖ បាទ!

ខ៖ បាទ! គ្រូស្មាគ្រចិត្តណាស់។

ក៖ បាទ!

ខ៖ មានកត្តាអីមួយនៅខាងកោះដាច់នឹងគេឲ្យខ្ញុំទៅខាងព្រែកចាន់។

ក៖ បាទ!

ខ៖ ទៅធ្វើរោងម៉ាស៊ីនកិនស្រូវ។

ក៖ បាទ!

ខ៖ ធ្វើម៉ាស៊ីនដល់រោងម៉ាស៊ីនកិនស្រូវនឹកឃើញថាយ៉ាប់កម្លាំងណាស់អត់ទាន់មានប្រពន្ធទេ។

ក៖ បាទ!

ខ៖ នឹកឃើញថារករត់កង់ឌុបនៅភ្នំពេញទៅ។

ក៖ អ៊ូរ! កង់ឌុប។

ខ៖ បាទ!

ក៖ ចង់សប្បាយម្ដង។

ខ៖ រត់កង់ឌុបនៅភ្នំពេញ។

ក៖ បាទ!

ខ៖ រត់ចុះរត់ឡើងអញ្ជឹងទៅមានខាងបងយើងនៅមន្ទីរកសិកម្មនឹង។

ក៖ បាទ!

ខ៖ ហើយគាត់ខាងជំនាញខាងពួកនេសាទត្រីណាស់។

ក៖ បាទ!

ខ៖ ហើយគេបញ្ចូនខ្ញុំទៅខាងឯកំពង់ឆ្នាំងណោះ?

​ក៖ អ៊រ! កំពង់ឆ្នាំង។

ខ៖ បាទ! នៅកំពង់ឆ្នាំងយូរឆ្នាំដែ។

ក៖ បាទ!

ខ៖ យើងដឹកត្រីរកត្រីងឹតតែទឹកទន្លេទេនៅតែបាតដីទេ។

ក៖ បាទ! ងឹតតែទឹកទន្លេ។

ខ៖ បាទ! ហើយនៅនឹងគេមានម៉ាស៊ីនខ្យល់ងឹតណាស់។

ក៖ បាទ!

ខ៖ យើងមុចមើលគ្រែងសាច់អួនគេរហែតដេរជួសជុលឲ្យគេទៅណាស់។

ក៖ បាទ! យើងជួយពិនិត្រមើលកុង?

ខ៖ បាទ! យើងជួយពិនិត្រហើយមួយខែបានប្រាំមួយរយ។

ក៖ បាទ! ប្រាំមួយរយរៀលអ៊ូរច្រើនណាស់កុង?

ខ៖ បាទ! ហីជំនាន់នឹងចាយមួយកាកពីរកាកណាស់។

ក៖ បាទ! មាសមួយជីមួយដម្លឹងបីរយកុងណោះ?

ខ៖ អត់ទេខ្ញុំអត់ដឹងប៉ុន្មានទេខ្ញុំអត់ដែលស្គាល់ទិញមាសអីនឹងគេទេ។

ក៖ អត់ដែលទិញមាសទេ។

ខ៖ បាទ!

ក៖ បានតែលុយមកចាយ។

ខ៖ បាទ! យើងទើបតែខ្លួនមួយ។

ក៖ បាទ! អត់ទាន់គិតគូរអីកុងណោះ?

ខ៖ នៅហើយបានថ្ងៃមួយគេការអ្នកភូមិជិតនឹងការបងប្អូនខាងខ្ញុំនៅស្រុកនឹងណាស់ខ្ញុំឃើញនារីម្នាក់គ្នាក៏ពិការជើងដែរ។

ក៖ អ៊រ! ពិការជើង។

ខ៖ បាទ! ហេតុតែនិស្ស័យក៏មិនដឹង។

ក៖ បាទ!

ខ៖ បាទ! ការជាមួយគេនឹង។

ក៖ អ៊រ! កុងការ។

ខ៖ បាទ! ហើយគ្រាន់ការជំនាន់នឹងចងប្រាំរយនឹង។

ក៖ អ៊រ! ប្រាំរយច្រើនណាស់កុង។

ខ៖ ប្រាំរយធំណាស់។

ក៖ ហើយអញ្ជឹងកុងការពេលនឹងហូបកន្ទេលឬហូបតុ?

ខ៖ បាទ! ហូបតុណាស់។

ក៖ កុងឡើងតុដែរកុងណោះ?

ខ៖ គេនេះមួយម៉ឺនណាស់។

ក៖ អ៊ូរ! កុងចងដៃគេមួយម៉ឺនកុង?

ខ៖ បាទ! ហើយជំនាន់នឹងមិនតិចទេណាស់។

ក៖ បាទ! មិនតិចទេកុងមួយម៉ឺនជំនាន់នឹងអាចទិញមាសបានច្រើនណាស់កុង?

ខ៖ បាទ! ហើយចងដៃគេនឹងធំណាស់ដប់ប្រាំរយ។

ក៖ បាទ!

ខ៖ កាលពីជំនាន់នឹងហើយជំនាន់១៩៩០ជាងហើយ។

ក៖ បាទ!

ខ៖ អត់ទាន់បោះឆ្នោតទេ។

ក៖ បាទ!

ខ៖ មិនទាន់បោះឆ្នោតឆ្នាំ​ ១៩៩៣ទេ។

ក៖ បាទ!

ខ៖ ហើយបានខ្ញុំក៏នៅកំពង់ឆ្នាំងនឹងហើយបានគេរំលាយនេសាទនឹងអស់ទៅខ្ញុំក៏មកធាក់រុម៉កក៏មានមកចិញ្ចឹមកូនកូនបីនាក់។

ក៖ អ៊រ! កុងមានកូនបីនាក់។

ខ៖ បាទ! បានបីនាក់ហើយទីបំផុតប្រពន្ធស្លាប់កូនក៏លែងនៅទាំងអស់រាល់ថ្ងៃខ្ញុំនៅតែឯងតើ។

ក៖ អ៊រ! កូនកុងគាត់ទៅមានគ្រួសារអស់ហើយកុង?

ខ៖ បាទ! គេទៅបែកមានកូនប្រពន្ធគេទៅ។

ក៖ អ៊រ! គេអត់ដែលមកលេងកុងទេ?

ខ៖ អត់សោះហើយបានថាគ្នាមានគ្នាមកហើយមិនអញ្ជឹង។

ក៖ បាទ!

ខ៖ គ្នាអត់ដែរ។

ក៖ បាទ!

ខ៖ រាល់ថ្ងៃបាយដាំមួយកំប៉ុងហូបពេលព្រឹកអត់អស់ស្អែកឡើងសល់។

ក៖ អ៊រ! អញ្ជឹងរាល់ថ្ងៃកុងនៅតែម្នាក់ឯង?

ខ៖ ម្នាក់ឯង។

ក៖ ហើយអញ្ជឹងផ្ទះនឹងកុងនៅតែម្នាក់ឯង?

ខ៖ បាទ! អត់ទេផ្ទះនឹងផ្ទះបងទៀត។

ក៖ អ៊រ! ផ្ទះបងតែបងគាត់ឲ្យនៅកុង?

ខ៖ ឲ្យនៅឲ្យស្នាក់នៅ។

ក៖ បាទ!

ខ៖ ហើយបើគេលក់ថ្ងៃណាស្រាប់តែគេទៅណាស់។

ក៖ បាទ!

ខ៖ រាល់ថ្ងៃទៅវត្តទៅវ៉ាសន្សំកុសលទៅនឹកឃើញថាជាតិនេះវាវេទនាប៉ុណ្ណឹង។

ក៖ បាទ!

ខ៖ មានកូនដូចអត់កូន។

ក៖ បាទ!

ខ៖ ហើយត្រដាបត្រដួសដែលខ្ញុំ។

ក៖ បាទ! ខំប្រឹងចិញ្ចឹមគាត់ដល់ធំ។

ខ៖ ខំប្រឹងចិញ្ចឹមដល់ធំហើយយើងគិតទៅយើងធាក់រុម៉កចិញ្ចឹមកូនចិញ្ចឹមប្រពន្ធដើម្បីឲ្យវារៀនសូត្រ។

ក៖ បាទ!

ខ៖ ដល់ពេលគេធំគេចេះរកស៊ីខ្លួនគេហើយណាស់។

ក៖ បាទ! ចិត្តអត់បាន។

ខ៖ ដល់ពេលគេមានប្ដីមានប្រពន្ធយើងគេចិញ្ចឹមកូនគេដែរ។

ក៖ បាទ! គេចិញ្ចឹមកូនគេដែរ។

ខ៖ បាទ! ហើយយើងចង់សង្ឃឹមលើគេគឺវាមិនអាចទេ។

ក៖ បាទ!

ខ៖ មិនអញ្ជឹង។

ក៖ បាទ! មានតែប្រឹងខ្លួនឯង។

ខ៖ បាទ! ប្រឹងខ្លួនឯងដល់ចាស់ដល់ថ្ងៃណាថ្ងៃនឹងទៅគិតអញ្ជឹង។

ក៖ អ៊ូរ! អញ្ជឹងកុង។

ខ៖ បាទ! រាល់ថ្ងៃជួនកាលអ្នកជិតខាងគេហៅពូសម្លមួយចាន់ទេមេសមិនបាចដាំបាយទេទៅហូបបាយផ្ទះគេទៅ។

ក៖ អ៊ូរ! អញ្ជឹងកុង។

ខ៖ បាទ! យើងបានមួយគ្រាដែលហើយគ្រាន់ថាយើងដេកគិតមានកូនដូចអត់កូនកន្ដោចកន្ដែងក្នុងចិត្តគិតអញ្ជឹង។

ក៖ បាទ!

ខ៖ នេ៎! ចងអតឃាតម្ដងៗដែល។

ក៖ អ៊រ! កុំកុង។

ខ៖ អញ្ជឹងបាននឹកឃើញទុកចិត្តទៅខាងព្រះទៅតាមកម្មអកុសលយើងទៅចុះ។

ក៖ បាទ!

ខ៖ កម្មថ្ងៃណាដែលយើង។

ក៖​ សាងមក។

ខ៖ បាទ! បានប៉ុណ្ណាយកប៉ុណ្ណឹងទៅ។

ក៖ បាទ!

ខ៖ បាទ!

ក៖ ហើយយើងចេះតែធ្វើបុណ្យទាន់ដង្ហើមនៅណាស់។

ខ៖ បាទ!

ក៖ យើងធ្វើបុណ្យដាក់ទានដល់ជនទរគតហើយពេលខ្លះកុងពិបាកតែមានគេលំបាកជាងកុងទៅទៀត។

ខ៖ បាទ! ហ្នឹងនឹកឃើញថាហេៗយើងទាន់មានកម្លាំងណាស់។

ក៖ បាទ!

ខ៖ គេឌុបទៅភ្នំពេញទៅ។

ក៖ បាទ!

ខ៖ ទៅកំពង់ដរទៅ។

ក៖ បាទ!

ខ៖​ គេឲ្យទៅធ្វើជាងសំណង់ទៅធ្វើកំប៉េកំប៉ុកអញ្ជឹងទៅគ្រាន់តែបាន។

ក៖ បាទ! គេឲ្យបីបួនម៉ឺនដែរកុងណោះ?

ខ៖ បាទ! មួយថ្ងៃបីម៉ឺនអីអញ្ជឹងទៅ។

ក៖ បាទ!

ខ៖ ហើយយើងអត់សូវធ្វើអីទេគេឲ្យពីរម៉ឺនប្រាំពាន់គ្រាន់តែហុចកាំបិតពូថៅឲ្យគេអញ្ជឹងទៅ។

ក៖ បាទ! គេឲ្យយើងលើកឈើគេឲ្យយើងលើកឥដ្ឋដែរកុង។

ខ៖ បាទ! កម្មករសំណង់អញ្ជឹងហើយស៊ីសងតែមេគេប្រើ។

ក៖ បាទ! បានតែម៉ារស់កុងណោះ?

ខ៖ បាទ! បានតែម៉ារស់។

ក៖ បាទ! ជីវិតសាបសូនពេលណាយើងគិតពេលនឹង។

ខ៖ បាទ! តែសូនសុងហើយលែងគិតអីទៀតហើយ។

ក៖ បាទ! ចេះតែមានកម្លាំងចេះតែទៅមុនហើយកុងណោះពេលអស់កម្លាំងពេលណាដេកផ្ទះហើយកុងណោះ?

ខ៖ បាទ! ហើយហ្នឹងអត់ដឹងធ្វើមិច។

ក៖ បាទ! អត់ដឹងធ្វើមិច។

ខ៖ ហើយពេលបានញ្ញាតិជិតខាងគេមកមើលទៅបើគេមិនមើលអត់ដឹងធ្វើមិច។

ក៖ បាទ!

ខ៖ ដេកនឹងកន្ទេលទៅ។

ក៖ បាទ!

ខ៖ រួចរាល់ថ្ងៃក្រលោយើងអត់ស្រួលខ្លួនកន្លែងណាយើងធ្វើការហត់ហេវខ្លាំងអញ្ជឹងយើងអត់ស្រួលខ្លួនប្រាប់អ្នកជិតខាងបើមុងស្រាយទេមកអោតផងក្រលោរឹងនៅនឹង។

ក៖ បាទ!

ខ៖ ចង់អស់សំណើចខ្លួនឯង។

ក៖ បាទ!

ខ៖ នឹកឃើញថាអញដល់ម៉្លេះណោះ?

ក៖ បាទ! ដល់ម៉្លេះ។ហើយតែកុងពីមុនអ្នកក្លាហាន។

ខ៖ បាទ! អត់ទេខ្ញុំធ្លាប់តែធ្វើទាហាន។

ក៖ ធ្វើទាហានអ្នកក្លាហាន។

ខ៖ បាទ! ពីជំនាន់ដើម។

ក៖ ក្នុងសមរភូមិកុងខ្លាំងដែរ។

ខ៖ ហេ! វាមិនខ្លាំងក្លាណាស់ណាទេគ្រាន់តែថាដូចជាមិនដែលត្រូវគ្រាប់នឹងគេ។

ក៖ បាទ! អត់ដែលត្រូវគ្រាប់។

ខ៖ បាទ! យើងនឹកឃើញថាអញ្ជេកមុនពេលឡើងវាយណាស់។

ក៖ បាទ!

ខ៖ ភ័យតែវាកំពុងដាក់ខ្សែទ្រាមទេយើងអត់ដឹងណាស់ថាគោលដៅវានៅកន្លែងណា។

ក៖ អ៊រ!

ខ៖ យើងឡើងទៅរាសទៅ។

ក៖ យើងឡើងទៅយើងអត់បានត្រៀមទុកមុនកុង។

ខ៖ បាទ! អត់ដឹងថាគេត្រៀម​ចាំស្ទក់យើងកន្លែងណាទេ។

ក៖ បាទ! យើងត្រូវប្រយ័ត្ន។

ខ៖ ហ្នឹងពេលសា្លប់ស្លាប់ពេលនឹងហើយទាហាន។

ក៖ បាទ!

ខ៖ ភាគច្រើនអ្នកធ្វើទាហានដឹងហើយ។

ក៖ បាទ!

ខ៖ បាទ! ដល់ស្លាប់បើជីវិតយើងថ្លៃរស់និយាយត្រង់ឡើងបាញ់គ្នាអញ្ជឹងជួនកាលប្រវែងនឹងត្រឹមនឹងទទល់គ្នា។

ក៖ បាទ!

ខ៖ បាញ់អត់ត្រូវទេណាស់។

ក៖ អ៊ូរ! មិចអញ្ជឹងកុង?

ខ៖ បាទ!

ក៖ វារេកៃកុងណោះ?

ខ៖ បាទ! យើងសិបមកគ្រាប់មកប៉ុងហើរៗលើក្បាលណោះ?

ក៖ បាទ! គេមានត្រងសេ(កន្លែងគេលាក់ខ្លួននៅក្រោមដីពេលមានសង្គ្រាម)ដែរ។

ខ៖ បាទ! យើងនៅក្នុងវានៅក្នុងព្រៃដែរណាស់។

ក៖ អ៊ូរ! នៅក្នុងព្រៃដូចគ្នា។

ខ៖ បាទ! នៅក្នុងព្រៃដូចគ្នា។

ក៖ បាទ!

ខ៖ ពេលដាក់ទាល់គ្នាព្រាវម៉ាព្រាវនឹងរស់ៗពេលនឹងហើយ។

ក៖ បាទ! ស្លាប់ៗក៏ស្លាប់ពេលនឹងដែរ។

ខ៖ បាទ! ហើយរួចនឹកឃើញគុណម៉ែគុណឪហើយពេលនឹងបន់ព្រះធរណី។

ក៖ អ៊រ! សូត្រហើយគុណម៉ែគុណឪ។

ខ៖ បាទ!

ក៖ កុំឲ្យគេបាញ់ត្រូវ។

ខ៖ ប្រាថ្នាអញ្ជឹងទៀតអញអត់បាញ់ហែងទេណាស់ហែងកុំបាញ់អញវើយ។

ក៖ អ៊រ! អញ្ជឹងទៀត។

ខ៖ បាទ! ថាមើលគ្នាឃើញគិតទៅប្រវែងនឹង។

ក៖ ប្រវែងៗនឹងកុង។

ខ៖ បាទ! ជិតគ្នាមែនទែនមនុស្សក៏បាញ់ត្រូវគោក៏បាញ់ត្រូវដែរ។

ក៖ បាទ!

ខ៖ មិនងាយទេជីវិតមនុស្សស្រួចដូចគូទម្ជុលអញ្ជឹង?

ក៖ បាទ!

ខ៖ មិនងាយបាញ់ត្រូវទេបើថាជីវិតអ្នកឯង។

ក៖ អស់ពេលណាត្រូវពេលនឹងមិនបាច់ចាំនេះគ្រាន់តែគេបាញ់ប្រហើរលេងក៏ត្រូវយើងដែរ។

ខ៖ បាទ!

ក៖ ថាជីវិតមនុស្សកុងស្មានទោសកុង។

ខ៖ បាទ!

ក៖ ជីវិតមនុស្សដូចជាសត្វមួយអញ្ជឹងកុងសត្វឆ្លុសមួយអញ្ជឹង។

ខ៖ បាទ!

ក៖ ឆ្លុសរត់ផុតវាមិនទេណាស់។

ខ៖ រត់ផុតហើយ។

ក៖ ជីវិតគេថ្លៃហើយ។

ខ៖ បាទ!

ក៖ ថាគេបាញព្រួសហើយយើងរត់អត់ផុតជីវិតយើងប៉ុណ្ណឹងហើយ។

ខ៖ បាទ!

ក៖ ហើយហ្នឹងប្រៀបដូចស្រមាចនឹងសត្វអញ្ជឹងកុង?

ខ៖ បាទ!

ក៖ មនុស្សយើង។

ខ៖ ឡើងបាញ់ម៉ាចំនាលយើងដូនពេញខាងយើងដូនពេញវ៉ារិន។

ក៖ បាទ!

ខ៖ ចំនាលខាងអ៊ូស្វាយខ្ញុំស្គាល់។

ក៖ ខាងស្វាយរៀងកុង?

ខ៖ អត់ទេសៀមរាប។

ក៖ អ៊រ! ខាងសៀមរាប។

ខ៖ បាទ! សៀមរាបទៅខាងវ៉ារិន។

ក៖ បាទ! ទៅដល់អ៊ូស្មាចអីកុង?

ខ៖ ហ្នឹងនៅខាងអង្លង់វេកណោះ?

ក៖ បាទ!

ខ៖ ហើយហ្នឹងក្បែរព្រះវិហារនិងណាស់។

ក៖ បាទ!

ខ៖ តែខ្ញុំនៅកណ្ដាល។

ក៖ អ៊ូរ! អញ្ជឹងកុងទ័ពកណ្ដាល។

ខ៖ ចេញពីខេត្តទៅសៀមរាបទៅពួកគេនៅអង្ករពេញព្រៃអង្ករកាលមិនទាន់បានបែកណាស់។

ក៖ បាទ! គេព័ទ្ធជុំវិញព្រៃអង្ករ។

ខ៖ បាទ! ហើយយើងអត់ហ៊ានបាញ់អង្ករព្រោះអីពួកវានៅក្នុងអង្គរ។

ក៖ បាទ! ខ្លាចខ្ទិចអង្ករយើង។

ខ៖ បាទ! អត់ហ៊ានបាញទេណាស់។

ក៖ បាទ!

ខ៖ កាលរំដោះអង្ករបាននៅឆ្នាំប៉ុន្មានទេភ្លេចហើយ។

ក៖ អ៊រ! ពេលរំដោះបានកុង?

ខ៖ បាទ! កាលជំនាន់ទាហានលន់នល់ខ្មែរក្រហមនៅក្នុងអង្ករវត្តយើងក៏មិនហ៊ានបាញដែរទាហានលន់នល់។

ក៖ បាទ!

ខ៖ ពេលនៅកាន់អឹមស៊ីដែតកាលណោះ។

ក៖ បាទ! ហើយអញ្ជឹងកុងពេលណោះកុងទ័ពស្រួចឬទ័ពក្រោយ?

ខ៖ អត់ទេបើនិយាយទៅបាតតាយ៉ុងណាស់។

ក៖ អ៊រ! បាតតាយ៉ុង។

ខ៖ ដូចថាអូនឯងនៅបាតតាយ៉ុងលេខប៉ុន្មានខ្ញុំលេខប៉ុន្មានអញ្ជឹងណាស់។

ក៖ បាទ!

ខ៖ ហើយមួយក្នុងខេត្តវាមានដប់បាតតាយ៉ុង។

ក៖ បាទ!

ខ៖ ជំនាន់ខ្មែរក្រហមក៏អញ្ជឹងជំនាន់ខ្មែរក្រហមកាលពីយើងជម្លៀសទៅទៅខាងវ៉ារិននឹងទៀតខ្ញុំ។

ក៖ ជម្លៀសទៅខាងនឹងទៀត។

ខ៖ បាទ! ជម្លៀសទៅកាលជម្លៀសទៅទៅនៅភូមិអ៊ូ សង្កាត់ស្វាយស ។

ក៖ បាទ!

ខ៖ ស្រុកវ៉ារិន។

ក៖ ស្រុកវ៉ារិន។

ខ៖ បាទ! បើគិតទៅបបរម៉ាវែកគិតទៅ។

ក៖ បាទ!

ខ៖​ វាដាក់ចានអាចានសម្បែតអញ្ជឹង។

ក៖ បាទ! កុងចានសម្បែត។

ខ៖ វែកមួយដុសមកអត់លើសទេណាស់ដឹងតែមួយវែកទេណាស់។

ក៖ បាទ!

ខ៖ ដាក់មកអំបិលដាក់មកបីបួនដប់គ្រាប់ដាក់ពីលើ។

ក៖ បាទ!

ខ៖ រួចចុះទៅធ្វើការងារវិញសម្លឹងមកកុំឲ្យថានេះអត់ស្មើរអញ្ជឹងណាស់។

ក៖ បាទ!

ខ៖​ វារៀងពកមួយបន្ដិចណាស់។

ក៖ អ៊រ! សាច់បបរយើងនឹង។

ខ៖ បាទ! សាច់បបរនឹងរៀង។

ក៖ បាទ! លើសបន្ដិចម៉ាចុងដៃ។

ខ៖ ប៉ុណ្ណឹងណាស់។

ក៖ បាទ!

ខ៖ ស្រវានឹងមុនគេហើយ។

ក៖ បាទ! ស្រវានឹងមុនគេហើយ។

ខ៖ ពេលនឹងគិតថាច្រើនណាស់។

ក៖ បាទ!

ខ៖ យកមកណាស់ដាក់ត្រកូនយើងនេះ។

ក៖ បាទ! លាយជាមួយផ្កាកំផ្លោកនឹងកុង។

ខ៖ អត់ទេមាននៅខាងលើគេហៅ។

ក៖ ផ្ទី។

ខ៖ មិនមែនទេអត់មានផ្ទីទេថាស្លាបទាទៅ។

ក៖ បាទ! ស្លាបទា។

ខ៖ ស្លាបទាយកមក។

ក៖ កាត់។

ខ៖ អត់ទេមួលនឹងដៃ។

ក៖ មួលនឹងដៃ។

ខ៖ ហ្នឹងហើយមួលនឹងដៃមកដាក់លាយស៊ីបានច្រើន។

ក៖ លាយបានច្រើនតែអត់អីកុងគេអត់ចាប់ទៅកសាងទេកុង?

ខ៖ គេអត់ធ្វើអីទេពីព្រោះរបបរបស់យើងបានហើយ។

ក៖ បាទ!

ខ៖ អញ្ជឹងយើងអាចផ្សែងផ្សំស្លឹកឈើ។

ក៖ បាទ!

ខ៖ បើសិនជាយើងលួចយកអង្ករមានអីនឹងគេចាប់។

ក៖ គេចាប់។

ខ៖​ បាទ! យកទៅកសាងដូចយើងនឹងក្បត់សមរភាព។

ក៖ ថាយើងក្បត់អង្គការ។

ខ៖ សមរភាពនឹងទាំងមូលគេហៅសមរភាព។

ក៖ បាទ!

ខ៖ យើងស៊ីលើសគេ។

ក៖ បាទ! ស៊ីលើសគេ។

ខ៖ បាទ!

ក៖ ហ្នឹងក្បត់សមរភាពហើយ។

ខ៖ បាទ! ក្បត់សមរភាពគិតទៅមហាចេះតែរស់ដែរ។

ក៖ បាទ! រស់ដែរ។

ខ៖ បាទ! ចេះតែប្រឹងទៅ។

ក៖ អញ្ជឹងកុងពេលនឹងគេឲ្យកុងធ្វើអីដែរ?

ខ៖ កងចល័ត។

ក៖​ អ៊ូរ! កងចល័តស្រួចកុងមែនកុង?

ខ៖ បាទ! ទ័ពស្រួចរហូតដល់តំបន់ទៀតម៉ាកង។

ក៖ បាទ!

ខ៖ មួយកងគ្នាគេសាមសិបប្រាំមួយនាក់។

ក៖ បាទ!

ខ៖ ហើយកងខ្ញុំពួកដប់ប្រាំពីរគេដប់ប្រាំពីរកាលណោះណាស់។

ក៖ បាទ!

ខ៖ ពួកដប់ប្រាំបីគេខាងមូលដ្ឋាន។

ក៖ បាទ!

ខ៖ គេចាតថាពួកខ្ញុំរត់ទៅថៃទៀតណាស់។

ក៖ រត់ទៅថៃកុងនៅក្បែរពេក។

ខ៖ នៅជិតគ្នា។

ក៖ នៅជិតគ្នា។

ខ៖ ហ្នឹងហើយឆ្លងតែព្រៃស្អាត់ទៅថៃហើយ។

ក៖ បាទ!

ខ៖ ខ្ញុំតវ៉ាខ្ញុំថាងាប់(ស្លាប់)ងាប់ទៅខ្ញុំថាមិត្តបងខ្ញុំអត់ដឹងសៀវភៅពីណាគេទៅនៅកន្លែងមិត្តបងឃើញមានរូបផែនទីមានរូបអីថាខ្ញុំមានផែនទីណាមិត្តថាចាតខ្ញុំមានផែនទីទៅបុកអង្ករនៅខាងសហករនឹង។

ក៖ បាទ!

ខ៖ ហើយមានពួកម៉ាក់គេនៅសហករនឹងគេមានស្រូវមានអីគេលួចបុក។

ក៖ បាទ! គេលួចបុក។

ខ៖ បាទ! រួចឯងនេះអ្នកចេះអ៊ុំ។

ក៖ បាទ! កុងចេះអ៊ុំអង្ករ។

ខ៖ បាទ! ហើយជំនាន់នឹងអ៊ុំស្រូវដូចស្រីអញ្ជឹងណាស់។

ក៖ បាទ!

ខ៖ អ៊ុំអង្ករមិនមែនធម្មតាទេ។

ក៖ បាទ!

ខ៖ អ៊ុំផងផ្លុងផងទម្រាមតែបានមក។

ក៖ ទម្រាមបានអង្ករមក។

ខ៖ ហើយគេចាប់គ្រិបគេចងស្លាបសេក(ចងដៃទៅក្រោយទាំងពីរ)ណាស់។

ក៖ បាទ!

ខ៖ គេចងអញ្ជឹង។

ក៖ បាទ!

ខ៖ ហើយយកជើងធាក់។

ក៖ យកជើងធាកទៀត។

ខ៖ ធាក់រិតដាក់បិតតឹងនេះប៉េះ។

ក៖ បាទ!

ខ៖ ប្រហែលជាពីរនាទីទេចុកពេញខ្លួនម្មង។

ក៖ អ៊ូរ!

ខ៖ ស្រែកហ្មងនឹកឃើញគេខ្ញុំបានបកស្រាយអញ្ជឹងទៅគេថាអ៊ូរអញ្ជឹងមិនមែនទេអញ្ជឹងឲ្យពលកម្មមួយកងប្រាំមួយនាក់ខ្ញុំប្រាំមួយនាក់គេមួយកងសាមសិបពីរនាក់មួយកងណាស់។

ក៖ បាទ!

ខ៖ ហើយមួយកុងនឹងដប់ម៉ែត្រណាស់។

ក៖ ដប់ម៉ែត្រ។

ខ៖ ជម្រៅមួយម៉ែត្រ។

ក៖ អ៊ូរ!

ខ៖ ដប់ម៉ែត្របួនជ្រុងម៉ាកុងណាស់។

ក៖ បាទ!

ខ៖ លើទំនុបពីវ៉ារិនមកគេហៅភ្លេចទំនុបនឹងខានរំលឹកយូរ។

ក៖ បាទ!

ខ៖ នៅស្រុកវ៉ារិន។

ក៖ ដូចគេនៅស្ទឹងត្រែងកុងណោះ?

ខ៖ អត់ទេវ៉ារិនយើងនៅខេត្តសៀមរាប។

ក៖ អ៊ូរ! ហ្នឹងហើយកុងវ៉ារិននៅខេត្តសៀមរាបហួតប្រាសាទទៀត។

ខ៖ ហ្នឹងហើយហួតទៅ។

ក៖ ជិតដល់ផ្លូវទៅព្រះវិហារ។

ខ៖ បាទ! ទៅបន្ដិតទៅផ្លូវអង្លង់វែកទៅព្រះវិហារហើយ។

ក៖ បាទ!

ខ៖ កាត់តាមស្រែណាយកាត់តាមនេះទៅហើយពេលណោះបើរត់ចូលព្រៃរត់អត់បាន។

ក៖ រត់អត់កើត។

ខ៖ បាទ! បងប្រុសខ្ញុំមួយរត់បានគាត់ធ្វើខាងសេដ្ឋកិច្ចខាងពួកដាំបាយណាស់។

ក៖ បាទ!

ខ៖ ឲ្យទៅរត់ទៅ។

ក៖ បាទ!

ខ៖ គេចាប់បានទៀតវាយចោលមួយពូជដូចខ្ញុំអញ្ជឹងបងខ្ញុំរត់អញ្ជឹងមានកូនមានប្រពន្ធមានអីខ្ទីចអត់វាយចោល។

ក៖ បាទ!

ខ៖ ថាយើងក្បត់អង្គការណាស់។

ក៖ បាទ! ថាយើងក្បត់អង្គការ។

ខ៖ បាទ! ក្បត់អង្គការគេយកទៅហើយ។

ក៖ បាទ!

ខ៖​ ហើយខ្ញុំស្រែកហេខ្ញុំខ្លាចតែបងៗទេមើលខុសគ្នាមុខខុសគ្នា។

ក៖ បាទ!

ខ៖​ ខ្ញុំខ្មៅគេស។

ក៖ បាទ! តែកុងបងប្អូនបង្កើតជាមួយគាត់។

ខ៖ បងប្អូនបង្កើតកុំតែកហុសអញ្ជឹងទេ។

ក៖ បាទ!

ខ៖ ខំអីយាមទំនុបចាន់រុន។

ក៖ បាទ!

ខ៖ ពីដើមគេហៅទំនុបចាន់រុននឹងហើយ។

ក៖ គេត្រៀមហើយ។

ខ៖ បាទ! គេឲ្យធ្វើទំនុបណាស់។

ក៖ បាទ!

ខ៖ ទាំងហ្វូងៗទៅនឹងមហាលោតផ្លោះរបស់គេមែន។

ក៖ បាទ!

ខ៖ សាហាវណាស់។

ក៖ បាទ!

ខ៖ នឹកឃើញការឈឺចាប់ឆ្នាំនឹងខ្ញុំនឹកឃើញតែបែកភ្នំពេញចូលទាហានណាស់។

ក៖ បែកភ្នំពេញចូលទាហាន។

ខ៖ បាទ! បាញ់អាខ្មែរក្រហមវិញនឹង។

ក៖ បាទ!

ខ៖ មកចូលទាហានកាលនឹងគេហៅទាហាន ហេងសំរិទ្ធ ណាស់។

ក៖ បាទ!

ខ៖ សម័យ១៩៩៩នោះ។

ក៖ បាទ!

ខ៖​ ចូលមកដល់ខេត្តសៀមរាបភ្លាមចូលទាហានហ្មងទៅចូលទាហានគេអត់ឲ្យទៅណាទេខ្ញុំចេះអក្សរខ្លះណាស់។

ក៖ បាទ!

ខ៖ ហើយរៀននៅខេត្តបានបើសាខាសាលា។

ក៖ បាទ! បើសាខាសាលាកុង។

ខ៖ បាទ! សាខាសាលាហ្វឹកហ្វីននឹង។

ក៖ បាទ!

ខ៖ រៀននៅស្រុកវ៉ារិននឹងខ្ញុំបានរៀនគោលនិយោបាយ។

ក៖ អ៊រ! កុងអ្នកបង្រៀនគេ។

ខ៖​ បាទ! រៀនច្រើនដែលហើយពេលឡើងវាយអ្នកក្រោមខ្លះហើយខ្លះទៀតឡើងវាយ។

ក៖ អ៊រ! កុងជើងក្រោម។

ខ៖ បាទ!

ក៖ អ៊រ! កុងមានយុទ្ធសាស្រ្ដខ្លាំងដែរ។

ខ៖ ហើយនឹងសង្គ្រាមធម្មតាទេយើងធ្លាក់។

ក៖ បាទ! យើងធ្លាប់ឆ្លងកាត់កុងណោះ?

ខ៖ យើងធ្លាប់ឆ្លងកាត់វាមិចយើងមិច។

ក៖ បាទ!

ខ៖​ យើងមើលទីតាំងដូចមាន់អញ្ជឹងអ្នកណាលឿនមានខ្នាយខ្លាំងជាងអ្នកនឹងឈ្នះហើយ។

ក៖ បាទ! ដូចមាន់កុង?

ខ៖ ដូចមាន់អញ្ជឹង។

ក៖ បាទ! តែខ្នាយយើងវាយរៀងរហ័សដករៀងរហ័សឈ្នះហើយ។

ខ៖​ ខ្នាយយើងវាយរៀងរហ័សដករៀងរហ័សឈ្នះហើយ។

ក៖ បាទ! តែវាយរៀងយឺតដកយឺដឹងតែចាញ់ហើយត្រូវខ្នាយហើយ។

ខ៖ អ៊រ!

ក៖ យុទ្ធសាស្រ្ដប្រៀបនឹងសត្វហើយកុងណោះ?

ខ៖ ហ្នឹងហើយ។

ក៖ មើលមាន់ជល់គ្នាមើលតែមាន់វាយរហ័សដករហ័ស​វាយកងទ័ពក៏រហ័សដកកងទ័ពក៏រហ័សដែរ។បំបែកគ្នាក៏រហ័សដែរកុងណោះ?

ខ៖ វាដល់អញ្ជឹងទៅមិនសូវបានវាយគ្នាប៉ុន្មានដែលវាចេះតែរកិលថយៗទៅ។

ក៖ បាទ! ហើយយើងចេះតែដេញៗទៅ។

ខ៖ បាទ! យើងដេញទៅគេថយទៅហើយនឹងត្រូវរាជរដ្ឋាភិបាលយើងសូមចចារអីទៅបានរួបរួមគ្នាវិញបាន។

ក៖ បាទ!

ខ៖ ជំនាន់១៩៩០ជាង។

ក៖ បាទ! ១៩៩៩។

ខ៖ អត់ទេ។

ក៖ អត់ជិត៩៩។

ខ៖ អត់ទេជិត១៩៩៣។

ក៖ អ៊រ! ជិត១៩៩៣។

ខ៖ បាទ!

ក៖ ឆ្នាំ ១៩៨៩កុងចចារគ្នានៅទីក្រុងបារីស។

ខ៖ ហើយចូលមក។

ក៖ ហើយចុះហត្ថាលេខាចុះចាញ់។

ខ៖ ហ្នឹងហើយ។

ក៖ បាទ!

ខ៖ ពេលនឹងហើយពេលបោះឆ្នោត១៩៩៣នឹង។

ក៖ បាទ! បានចុះអត្ថលេខាហើយបានឥត្តៈចូលមកកុងណោះ?

ខ៖ ហ្នឹងហើយ។

ក៖ បានឥត្តៈគេបានរៀបចំការបោះឆ្នោត១៩៩៣។

ខ៖ បាទ! ឆ្នាំ១៩៩៣ ។

ក៖ បាទ! បោះឆ្នោតដំបូងគេបង្អុសគឺ១៩៩៣។

ខ៖ ហ្នឹងហើយ។

ក៖ បាទ! ១៩៩៣។

ខ៖ ដែលមកលាលែងរត់ចេញពីទាហាននឹងវិញខ្ញុំប្រហែលជា១៩៨៧ទៅ១៩៨៨ហើយ។

ក៖ បាទ!

ខ៖​ រួចបានទៅធ្វើឡូនេសាទបានប្រពន្ធនៅនឹង។ហើយបោះឆ្នោតនៅកំពង់ឆ្នាំងតើឆ្នាំ១៩៩៣ ។

ក៖ បាទ! បោះឆ្នោតនៅកំពង់ឆ្នាំង។

ខ៖ បាទ!

ក៖ អញ្ជឹងកុងអាចឲ្យក្មេងសូមស្គាល់ឈ្មោះកុងបានទេ?

ខ៖ ខ្ញុំឈ្មោះ ឧ៝ សារិ ។

ក៖ ឧ៝ សារិ ។

ខ៖ បាទ!

ក៖ ហើយអញ្ជឹងកុងមានឈ្មោះហៅក្រៅទេកុង?

ខ៖ សារិៗនឹង។

ក៖ សារិហ្មងកុង?

ខ៖ បាទ! ហើយបើមកពីវត្តសួរគេថាណាផ្ទះសារិគេប្រាប់ហើយ។

ក៖ ប្រាប់ថាសារិ។

ខ៖ បាទ!

ក៖​ គេស្គាល់ហើយ។

ខ៖ បាទ!

ក៖ ហើយកុងរត់ម៉ូតូឌុបគ្រាន់តែចេញចូលទីនឹងឡើងសឹកផ្លូវហើយនឹង។

ខ៖ បាទ!

ក៖ ជិះឡើងដូចសំបកអស់មួយហើយកុងណោះ?

ខ៖ ទើបតែដូរ។

ក៖ បាទ! ទើបតែដូរ។

ខ៖ ដូរលុយបងឲ្យទេ។

ក៖ បាទ! ហើយអញ្ជឹងបើនិយាយសព្វថ្ងៃកុងមានប្រជន្មប៉ុន្មានហើយកុង?

ខ៖ ខ្ញុំឆ្នាំវកខ្ញុំហុបសិបជាងហើយ។

ក៖ អ៊រ! ហុកសិបជាងកុងតែកុងនៅកម្លាំង។

ខ៖ បាទ! អត់អីទេ។

ក៖ គ្រាន់តែបានមើលផ្ទះដែរកុងណោះ?

ខ៖ បាទ! នៅលីអង្ករមួយប៉ាវឡើងលើផ្ទះរួចដែរតើ។

ក៖ អ៊ូរ! កុងលីអង្ករមួយប៉ាវឡើងលើផ្ទះរួច។

ខ៖ បាទ!

ក៖ ប៉ុន្មានកាំដែលប្រាំបួនកាំកុងលីអង្ករមួយប៉ាវឡើងរួច។

ខ៖ មានប្រកាន់ដៃសម្រាប់ទប់ដែរ។

ក៖ បាទ! កុងនៅខ្លាំងដែរកុង។

ខ៖ បាទ! រាល់ថ្ងៃក្មេងវាចេះតែច្រនន់(និយាយលេង)លេងដេកតែឯងអញ្ជឹងគួរតែយកអ្នកណាគ្រាន់តែទប់ទល់ហើយ។

ក៖ អ៊រ! ក្មេងគាត់ចេះប្រអប់លេងកុង?

ខ៖ ប្រអប់លេង។

ក៖​ ណាមួយយើងអត់ត្រូវខឹងគាត់ដែរ។

ខ៖ បាទ!

ក៖​ ក្មេងគាត់ដឹងចិត្តយើងកុង?

ខ៖ ដឹងចិត្ត។

ក៖ បាទ! ហើយអញ្ជឹងកុងបើនិយាយពីស្រុកកំណើតកុងនៅណាដែរកុង?

ខ៖ ស្រុកកំណើតនៅនឹងហ្មង។

ក៖ នៅនឹងកុង?

ខ៖ បាទ!

ក៖ នៅនឹងគេហៅភូមិអីដែរកុង?

ខ៖ គេហៅភូមិក្បាលកោះ។

ក៖ ភូមិក្បាលកោះ។

ខ៖ បាទ! សង្កាត់កោះដាច់ឥឡូវយើងចូលខ័ណ្ឌជ្រោយចង្វារ។

ក៖ ខ័ណ្ឌ ជ្រោយចង្វារ។

ខ៖ បាទ!

ក៖ មុនស្រុកមុខកំពូល ខេត្តកណ្ដាល ។

ខ៖ ស្រុកមុខកំពូល ខេត្តកណ្ដាល។

ក៖ តែឥឡូវកាត់ចូលភ្នំពេញ។

ខ៖ បាទ!

ក៖ ហើយអញ្ជឹងកុងអ្នកភ្នំពេញហើយកុង។

ខ៖ អ្នកភ្នំពេញសុទ្ធហើយ។

ក៖ បាទ!

ខ៖ ពេលដែលយើងកាត់ចូលភ្នំពេញមុសច្រើនណាស់។

ក៖ បើនៅខេត្តអត់មានមុសទេ។

ខ៖ អត់ទេ។

ក៖ ពេលកាត់ចូលភ្នំពេញមានមុស។

ខ៖ អត់មានមុសមែនកាលនៅខេត្ត។

ក៖ បាទ! តែឥឡូវចូលភ្នំពេញមុសច្រើន។

ខ៖ មុសច្រើន។

ក៖ បាទ! មុសគេចង់ចូលភ្នំពេញដែរ។

ខ៖ បាទ!

ក៖ អញ្ជឹងមុសច្រើនហើយ?

ខ៖ មុស!

ក៖ មុសចង់ភ្នំពេញដូចយើងដែលនឹងកុង?

ខ៖ ចូលអត់ទេចូលពេញហើយឆ្លងហើយ។

ក៖ បាទ!

ខ៖ ពេញមិនមុសច្រើនមិនចឹង។

ក៖ បាទ!

ខ៖ ចឹងកណ្តាលស្រុកកោះហើយពេញមិនខ្លាចអីមក។

ក៖ បាទ!វាចង់មកលេងដែលអ្នកខេត្ត?

ខ៖ បាទ!

ក៖ ចឹងកុងបើនិយាយពីបងប្អូនបង្កើតរបស់តើមានប៉ុន្មាននាក់ដែលកុង?

ខ៖ បងប្អូនបង្កើតខ្ញុំមានប្រាំមួយនាក់ស្លាប់បីនាក់។

ក៖ ស្លាប់បីនាក់រក់បីនាក់?

ខ៖ បាទ!នៅសល់បីនាក់។

ក៖ នៅសល់បីកុងតែគាត់ចាស់អស់ហើយ?

ខ៖ អេតែនៅអាមួយដែលនិយាយថាកាលនៅជំនាន់ខ្មែរក្រហមវារត់ទៅនឹង។

ក៖ បាទ!អរចឹងគាត់រត់ទៅក្រៅប្រទេសមែនកុង?

ខ៖ នឹងហើយ។

ក៖ គាត់រស់នៅណាដែលកុង?

ខ៖ រស់នៅបារាំង។

ក៖ អ៊រ!នៅបារាំង?

ខ៖ បាទ!

ក៖ តែគាត់មកជួយមើដូចថាជួយបងប្អូនដែលតើកុង?

ខ៖ បើនិយាយទៅវាហែកកេរ្តិ៍អស់។

ក៖ បាទ!

ខ៖ អត់ទេគេមកចឹងទៅគ្រាន់តែមកនឹងមករកប្រពន្ធអីចឹងទៅគេបានប្រពន្ធក្មេងរួចទៅគេយកប្រពន្ធគេទៅបាត់ទៅ។

ក៖ អរគេយកប្រពន្ធគេទៅបាត់ទៅ?

ខ៖ បានបងស្រីមួយទៀតបន្ទាប់មកគាត់នៅពេញនឹងដែលទេណា។

ក៖ បាទ!

ខ៖ គាត់ធ្វើការអោយយាយបារាំងដាំបាយអីអោយគាត់គេនឹងមួយខែបានមួយរយ( មួយរយដុល្លា )របស់គាត់ដែរនឹង។

ក៖ បាទ!

ខ៖ ហើយបានគាត់នឹងចេះតែបន្តក់អោយមកបន្តិចបន្តូចមកបួនដប់រៀលអីមក(​ លុយដុល្លា )ទិញអង្ករប្រាំគីឡូដប់គីឡូអីមកបាននេះដែរមានអីជាងបងស្រីយើងទេ។

ក៖ បាទ!បើបងប្រុសអត់ទេ?

ខ៖ អត់មាន។

ក៖ អ្នកទៅបារាំងនឹងទីមួយឬក៏ទីពីរដែលកុង?

ខ៖ ទីមួយ។

ក៖ អ៊រ! បងគេបង្អុស។

ខ៖ បាទ! ទីពីរស្លាប់ទីបីនៅ។

ក៖ បាទ!

ខ៖ ទីបួនខ្ញុំ។

ក៖ បាទ!

ខ៖ ប្អូនស្រីពីរនាក់ខ្ញុំស្លាប់។

ក៖ គាត់ស្លាប់ក្នុងជំនាន់ខ្មែរក្រហមកុង?

ខ៖ ជំនាន់ខ្មែរក្រហមគេយកទៅខាងលើ។

ក៖ ទៅខាងវ៉ារីន។

ខ៖ ទៅខាងរកាកោងណាស់។

ក៖ បាទ! ទៅខាងរកាកោង។

ខ៖ បាទ! នៅកោះស្នេហាម៉ាពូជ។

ក៖ ទៅអស់លីង។

ខ៖ ទៅទាំងអស់។ទៅទាំងបងទីមួយកូនពីរនាក់ពុកម៉ែហើយចៅទៀត។

ក៖ អត់ចៅទៀត។

ខ៖ បាទ! ចៅគាត់កូនបងខ្ញុំ។

ក៖ បាទ! ហើយអញ្ជឹងកុងអនុញ្ញាតិឲ្យខ្ញុំសូមស្គាល់ឈ្មោះបងប្អូនរបស់កុងបានទេហើយបងទីមួយមានឈ្មោះអីដែរកុង?

ខ៖ ឧ៝ សារាំម ។

ក៖ ឧ៝ សារាំម ។

ខ៖ ហើយឧ៝ សារ៉ន ហើយបងស្រីខ្ញុំឧ៝ សារី។

ក៖ ឧ៝ សារី។

ខ៖ បាទ! ហើយខ្ញុំ ឧ៝ សារិ។

ក៖ ហើយឧ៝ សារិ។

ខ៖ ហើយ ឧ៝ សារុំ នឹង ឧ៝ សារ៉ាត។

ក៖ តែ ឧ៝ សារ៉ាតគាត់ទៅបាត់ហើយ។

ខ៖ បាទ!

ក៖ ហើយអញ្ជឹងកុងឥឡូវពៅគេម្ដងកុងណោះ?

ខ៖ បាទ! ឥឡូវពៅហើយ។

ក៖ ហើយអញ្ជឹងកុងមានអនុស្សាវរីយ៍អីខ្លះជាមួយបងប្អូនទេកុង?

ខ៖ ខ្ញុំ!

ក៖ បាទ!

ខ៖ ទេបើនិយាយទៅយើងបែកពីស្រុកពីទេសតាំងពីតូច។

ក៖ បាទ!

ខ៖ ជម្លៀសនៅឯសៀមរាបជម្លៀសទៅខាងនៅសៀមរាប។

ក៖ ហើយអញ្ជឹងអត់មានអនុស្សាវរីយ៍អីជាមួយបងប្អូនទេ?

ខ៖ អត់មានទេ។តែនឹកឃើញអាណិតបងមួយនៅស្រុកបារាំងនឹងណាស់។

ក៖ បាទ!

ខ៖ នៅជំនាន់ខ្មែរក្រហមខ្ញុំក៏ប្រធាន។

ក៖ ប្រធានកុមារ។

ខ៖ ប្រធានកងចល័តនឹងណាស់។

ក៖ អ៊រ! កុងជាប្រធានកងចល័ត។

ខ៖ បាទ! ខ្ញុំជាប្រធានកងចល័តដែរណាស់។ទៅកាប់ដីរែកដីហើយបានចូលទៅពួកខាងសេដ្ឋកិច្ចខាងសេដ្ឋកិច្ចនឹងខាងដាំបាយណាស់។

ក៖ បាទ!

ខ៖ ខាងចុងភៅអីនឹង។

ក៖ អ៊រ! ហ្នឹងខាងសេដ្ឋកិច្ច។

ខ៖ បាទ! ទៅដាំបាយនឹងមួយកងនឹងបានអង្ករតែដប់កំប៉ុងទេ។

ក៖ បាទ!

ខ៖ មួយកងសាមសិបនាក់នឹង។

ក៖ បាទ!

ខ៖ គេបបរស​ឲ្យស៊ី។

ក៖ ហើយបងតែនៅបារាំងគាត់បងទីមួយឬក៏ទីពីរដែរកុង?

ខ៖ បងទីមួយ។

ក៖ អ៊រ! បងទីមួយបងសារ៉ាមនឹងកុង?

ខ៖ បាទ! បងសារ៉ាម។

ក៖ បាទ!

ខ៖ គាត់ធ្វើគ្រូបង្រៀនទៀតណាស់។

ក៖ អ៊រ! គាត់ធ្វើគ្រូបង្រៀនគាត់រៀនបានខ្ពស់កុង?

ខ៖ បាទ! គាត់ធ្វើគ្រូបង្រៀនតាំងពី។

ក៖ ជំនាន់សម្ដេចឪកុងណោះ?

ខ៖ បាទ! តាំងពីជំនាន់សម្ដេចឪ។

ក៖ តែឥឡូវគាត់ចាស់ហើយកុងណោះ?

ខ៖ គាត់ចិតជាងហើយ។

ក៖​ អ៊រ! គាត់ចិតជាងហើយ។

ខ៖ បាទ!

ក៖ ហើយអញ្ជឹងគាត់មានដែលមកលេងកុងទេ?

ខ៖ គាត់មកប៉ុន្មានសារដែលតែគាត់មកអត់ដែលមកឡើងផ្ទះយើងណាស់។

ក៖ បាទ! គាត់ឡើងផ្ទះប្រពន្ធគេកុង?

ខ៖​ ហើយគាត់មកគេដេកតែសណ្ឋាគារអញ្ជឹងយើងម​កដេកផ្ទះយើងមកហើយគាត់អ្នកមានយើងអត់មានអញ្ជឹងណាស់​វាធម្មតាទេ។

ក៖ បាទ!

ខ៖ ហើយបើគាត់គិតថាគេមានកំណើតនៅនឹងគេមិនសូវត្រូវជាមួយខ្ញុំដែលទេ?

ក៖ បាទ!

ខ៖ ហើយគេគ្រាន់តែមកអុចធូកឲ្យជីដូនជីតាគេទៅ។

ក៖ បាទ!

ខ៖ គេមិនសូវសេពគបរាកទាក់យើងទេ។

ក៖ បាទ! ហើយអញ្ជឹងសព្វថ្ងៃបងស្រីកុងនៅភ្នំពេញ។

ខ៖ ទៅមកៗដែរ។

ក៖ អ៊រ! ទៅមកៗដែរ។ហើយអញ្ជឹងគាត់មានប្រជន្មប៉ុន្មានហើយកុង?

ខ៖ គាត់មានប្រជន្មឆ្នាំរោងចូលចិតជាងហើយ។

ក៖ ចិតជាងហើយ។

ខ៖ អត់ទេមិនដល់ចិតជាងទេត្រឹមតែហុកជាងទេ។

ក៖ បាទ! ហុកជាង។

ខ៖ បាទ! គាត់ហុកប្រាំពីរហុកប្រាំបីឆ្នាំ។

ក៖ បាទ! ហើយអញ្ជឹងគាត់មានគ្រួសារហើយកុងណោះ?

ខ៖ អត់ទេគាត់ម៉េម៉ាយ។

ក៖ អ៊រ! គាត់ម៉េម៉ាយគាត់មានកូនអត់?

ខ៖ អត់! ហើយបែកគ្នាតាំងពីសមមិត្តបងនឹងហើយ។

ក៖ បាទ! បែកគ្នាតាំងពីជំនាន់ប៉ុលពតកុងណោះ?

ខ៖ បាទ!

ក៖ អត់ដឹងស្លាប់អត់ដឹងរស់ប្ដីគាត់។

ខ៖ បាទ! បើខ្ញុំនៅនឹងខំនឹកឃើញថាម្ដាយឪពុកនៅរស់ទេខំអីអត់ឈប់ពីទាហានទេសង្ស័យប្រហែលជាចូលនិវត្តហើយមើលទៅ។

ក៖ កុងចូលនិវត្តហើយកុងហាជាងហើយ។

ខ៖ ហ្នឹងហើយវាឆ្អែតឆ្អន់ដែរហើយ។

ក៖ បាទ! ហើយអញ្ជឹងបើនិយាយពីលោកឪពុកអ្នកម្ដាយរបស់កុងអាចឲ្យក្មួយសូមស្គាល់ឈ្មោះគាត់បានទេកុងគាត់មានឈ្មោះអីដែរកុង?

ខ៖ ឪពុកខ្ញុំគាត់មានឈ្មោះ ឧ៝ មុំ ហើយអ្នកម្ដាយខ្ញុំឈ្មោះ ចេង ជឿន។

ក៖ ចេង ជឿនតែគាត់ស្លាប់ក្នុងជំនាន់ប៉ុលពតកុងណោះ?

ខ៖ បាទ! គាត់ស្លាប់ក្នុងជំនាន់ប៉ុលពត។

ក៖ គេយកគាត់នៅវាយចោល។

ខ៖ គេយកគាត់វាយចោលនៅកោះស្នេហានឹង។

ក៖ បាទ! ហើយអញ្ជឹងកុងឃើញផ្ទាល់ហ្មងកុង?

ខ៖ អត់ទេអ្នកគេនៅស្រុកនៅនឹងគេស្គាល់។

ក៖ គេប្រាប់កុងណោះ?

ខ៖ បាទ! គេប្រាប់ខ្ញុំនៅសៀមរាបតើខ្ញុំទើបតែចូលស្រុកក្នុងឆ្នាំ ១៩៨០ជាងនឹងតើហើយខ្ញុំថា៨០ជាងនឹងខ្ញុំឈប់ធ្វើទាហាន។

ក៖​ បាទ! ឈប់ធ្វើទាហាន។

ខ៖ បាទ! ឈប់ធ្វើទាហានបានមក។

ក៖ បាទ! ហើយអញ្ជឹងកុងបើនិយាយពីលោកឪពុកគាត់មានប្រជន្មបានគាត់ចែកឋានដែរកុង?

ខ៖ ពេលគាត់ចែកឋានអត់ដឹងដែរអត់ដឹងថាប៉ុន្មាន?

ក៖ កុងអត់ដឹងដែលថាគេយកទៅវាយនៅអាយុប៉ុន្មានកុងណោះ?

ខ៖ បាទ! គាត់ចាស់ហើយ។

ក៖ បាទ!

ខ៖ យើងអត់ដឹងនិយាយទៅយើងអត់ដឹង។

ក៖ បាទ! ហើយបើស្រុកកំណើតគាត់កុងមានចាំទេកុង?

ខ៖ ឪពុកខ្ញុំគាត់នៅខាងចុងកោះ។

ក៖ អ៊រ! នៅចុងកោះ។

ខ៖ បាទ!

ក៖ ខាងកោះដាច់ដូចគ្នា។

ខ៖ បាទ! កោះដាច់ដូចគ្នា។

ក៖ ហើយអ្នកម្ដាយគាត់នៅនឹងដែរ?

ខ៖ អ្នកម្ដាយខ្ញុំគាត់នៅនឹង។

ក៖ គាត់នៅនឹងអញ្ជឹងអ្នកកោះដូចគ្នាតែនៅភូមិឆ្ងាយពីគ្នា?

ខ៖ បាទ! មួយចុងកោះមួយក្បាលកោះ។

ក៖ បាទ! អញ្ជឹងកុងគាត់មានប្រាប់ពីជីវិតរបស់គាត់ថាគាត់ធ្វើមិចបានស្គាល់ម្ដាយកុងទេ?

ខ៖ មួយណា។

ក៖ លោកឪពុក?

ខ៖ អត់គាត់ទេដែលប្រាប់ទេ។

ក៖ គាត់ទេដែរប្រាប់។

ខ៖ ហើយកាលពីជំនាន់នឹងយើងមានដឹងថាសួរនាំពុកមិចបានស្គាល់ម៉ែនៅនឹងស្រលាញ់គ្នាមិចយកគ្នាមិចទៅណាស់។

ក៖ បាទ!

ខ៖ អត់ទាន់បានដឹងទំនាក់ទំនងអីណាគេធ្វើរដ្ឋប្រហារបែកភ្នំពេញទៅ។

ក៖ អ៊រ! អញ្ជឹងទៅ។

ខ៖ បាទ!

ក៖ អត់បានសួរគាត់។

ខ៖ បាទ! តែខ្ញុំដឹងខ្ញុំប្រាប់ទាល់តែអស់នឹង។

ក៖ បាទ! ប្រាក់ទាល់តែអស់។ហើយអញ្ជឹងបើនិយាយពីលោកឪពុកគាត់កាចឬគាត់ស្លូតដែរកុង?

ខ៖ អ៊ូរ! ពុកខ្ញុំស្លូតណាស់។

ក៖ អ្នកម្ដាយគាត់កាច។

ខ៖ តែអ្នកម្ដាយខ្ញុំគាត់និយាយច្រើនបន្ដិច។

ក៖ អ៊រ! គាត់និយាយច្រើនបន្ដិចតែគាត់អត់សូវកាចអីប៉ុន្មានទេ?

ខ៖ បាទ! ជួនប្រើយើងកាលពីមុនអត់មានទឹកងឹតអីទេណាស់។

ក៖ បាទ!

ខ៖ ទៅដកទឹកណោះឆ្ងាយណាស់ទៅដកទឹកណាស់។

ក៖ បាទ!

ខ៖ ខ្ញុំមកពីមើលគោវិញរាល់ដងគាត់ស្ងោរដំឡូងអីមកដាក់លើគ្រែយើងមកដល់ហាវឃើញដំឡូងស្ងោរនៅក្រោមគ្រែនឹងទៅហូបមានកម្លាំងយើងទៅដកទឹកទៀតទៅ។

ក៖ បាទ!

ខ៖ ខឹងយើងពេលដែលគាត់ប្រើយើងអត់បាន។

ក៖ អ៊រ! អញ្ជឹងកុង!

ខ៖ បាទ! ថ្ងៃនឹងមកពីអញ្ជេកមកពីអត់ដំឡូងស្ងោរអត់ត្រាវស្ងោរនោះ?

ក៖ អ៊រ! អត់ដំឡូងស្ងោរត្រាវស្ងោរប្រើអត់ទៅកុងខូចដែរអញ្ជឹង?

ខ៖ ទៅដកទឹកអត់ទេអត់ទេប្រាប់ពុកឯងគាត់ថាអញ្ជឹងណាស់។

ក៖ បាទ!

ខ៖ លឺតែប្រាប់ពុកធម្មតាយើងនៅក្មេងយើងខ្លាចណាស់។

ក៖ បាទ!

ខ៖ រត់នៅលើដើមត្របែកមួយនៅក្រោមមានដើមត្របែកមួយ។

ក៖ បាទ!

ខ៖ ស្រងំពូននឹងប្អូនខំស្រែកហៅពុកមកពុកលែងខឹងទៅឲ្យចូលផ្ទះ។ឃើញវាមកមើលគោហត់រួចប្រើវាទៀត។

ក៖ អ៊រ! ពុកកាន់ជើង។

ខ៖ បាទ! កាន់ជើង។

ក៖ បានធូរ។

ខ៖ ធូរ។

ក៖ បើពុកអត់កាន់ជើងត្រូវបាត។

ខ៖ បាទ! គាត់អត់កាន់ជើងត្រូវដែរនឹង។ធម្មតាទេគាត់ប្រើទៅដកទឹកមកដាំបាយបើមិនទៅដកទឹកមិចបានដាំបាយ។

ក៖ បាទ! ត្រូវហើយ។

ខ៖ ធម្មតាទេមកពីមើលគោហាវហត់ដែរ។

ក៖​ បាទ!

ខ៖ ហើយបើបានដំឡូងស្ងោរត្រាវស្ងោរដូចមុននឹងទៅហើយ។

ក៖ បាទ!

ខ៖ ថ្ងៃនឹងអត់ថ្ងៃសយអត់។

ក៖ បាទ! ថ្ងៃនឹងអត់បើអត់អត់ទៅដែរ។

ខ៖ អត់ទៅដែរ។

ក៖ អត់អីញុំា។

ខ៖ បាទ!

ក៖​ បើនិយាយពីចំណងដៃអាពាហ៍ពិពាហ៍របស់កុងវិញភរិយារបស់កុងគាត់មានឈ្មោះអីដែរកុង?

ខ៖ ឈ្មោះ ចូវ សារ៉ម។

ក៖ ចូវ សារ៉ម ។

ខ៖ បាទ!

ក៖ ហើយអញ្ជឹងគាត់បានចែកឋានហើយកុង?

ខ៖ បាទ!

ក៖ គាត់មានជម្ងឺមែនកុង?

ខ៖ ដូចជាទន់។

ក៖ អ៊រ! ទន់ដៃទន់ជើង។

ខ៖ បាទ! ដើរៗទៅដួលទន់ហ្មង។

ក៖ អ៊រ! ទន់ទៅហ្មង។

ខ៖ បាទ! ហើយគាត់ខូចជើងតាំងពីមុនម៉្លេះ។

ក៖ អ៊រ! គាត់ខូចជើងគាត់ដើររួចតើកុង?

ខ៖ បាទ! គាត់ដើររួចដើរគ្រវ៉េៗហើយច្រពុះជើងដួលព្រួស។

ក៖ បាទ!

ខ៖ ហើយកម្មនេះគាត់គាត់ធ្លាក់ពីលើផ្ទះប៉ុន្មានសារហើយ។

ក៖ អ៊រ!

ខ៖ ធ្លាក់ពីលើផ្ទះបាក់ចង្គះហើយខ្ញុំអត់ទៅណាទេគោវាទៅទឹកទន្លេហើយកូនគោជិះគាត់ម៉ាសារទៀត។

ក៖ បាទ!

ខ៖ ហើយខ្ញុំទើបតែដោះតើខ្ញុំធ្វើស្នួលឲ្យគាត់ដើរចុះគ្រែនឹងពីរឆ្នាំហើយបានគាត់ស្លាប់។

ក៖ បាទ!

ខ៖ ខ្ញុំនៅបំរើអីរត់ម៉ូតូឌុបផង។

ក៖ មកមើលគោផង។

ខ៖ បាទ! អត់ទេគោខ្ញុំលក់បាតហើយធ្វើបង្គន់បានមួយ។

ក៖ បាទ!

ខ៖ នឹកឃើញវេទនាពេកអើយគ្មានកូនណានៅមើលអីណាស់។

ក៖ បាទ!

ខ៖ រត់ម៉ូតូផងមកដាំបាយបញ្ជក់បាយរៀងដើរបន្ដិចហើយគាត់ចុះទៅបតជើងតូចនឹងពាងនឹងផុតអាស្សីដែលទោងនឹង។

ក៖ បាទ!

ខ៖ ដួលនឹងទៅរហូតៗមើលលែងកើតលែងរួច។ទាល់តែយើងលើកបី។

ក៖ បាទ!

ខ៖ ធម្មតាទេប្ដីប្រពន្ធហើយបើយើងមិនមើលក៏មិនកើតដែរ។

ក៖ បាទ!

ខ៖ លាងអាចម៍លាងនោមនៅនឹងទៅ។

ក៖ អ៊រ! កុងបម្រើប្រពន្ធវិញ។

ខ៖ បម្រើប្រពន្ធអស់ម៉ាចប់។

ក៖ បាទ!

ខ៖ ទៅរកលុយស៊ីផងមកដល់ផ្ទះបម្រើដាំបាយផងហើយបើកូនគេអត់នៅគេទៅធ្វើការរបស់គេដែរ។

ក៖ បាទ! តែកូនរបស់កុងគាត់ធ្វើការនៅភ្នំពេញឡើយទេកុង?

ខ៖ ទេខ្ញុំឃើញមួយគេធ្វើការនៅហាងស៊ុបម្រះនឹងណាស់។

ក៖ បាទ! តែគាត់អត់ដែលមកលេងកុងសោះហ្មង?

ខ៖ អត់ទេតាំងពីម្ដាយស្លាប់ទៅអត់ដែលឃើញមកទេហើយណាមួយគ្នាអត់មានអីជិះផងណាមួយគ្នាអត់មានលុយកាកផង។

ក៖ បាទ! អញ្ជឹងកុង។

ខ៖ បាទ!

ក៖ តែគាត់មានគ្រួសារអស់ហើយ។

ខ៖ មាននៅមួយពៅគេ។

ក៖ អ៊រ! នៅមួយពៅគេហើយអញ្ជឹងគាត់អត់ដែលមកផ្ទះទេ?

ខ៖ អត់! គ្នាអត់មានអីជិះដែរ។

ក៖ បាទ! ហើយអញ្ជឹងកុងអត់ដែលឃើញមុនកូន?

ខ៖ អត់ទេវាជួនកាលនឹកឃើញអផ្សុកជួនកាលជិះម៉ូតូទៅអាតមើលចៅទៅ។

ក៖ អ៊រ!

ខ៖ បានចៅពីរប្រុសមួយស្រីមួយ។

ក៖ បាទ!

ខ៖ ហើយអាទីពីរនោះបានចៅមួយដែរប្រុស។

ក៖ បាទ!

ខ៖ គេទៅនៅបាកខែងទៅធ្វើការសំណង់។

ក៖ បាទ! ហើយអញ្ជឹងអនុញ្ញាតិឲ្យក្មួយសូមស្គាល់កូនទីមួយមានឈ្មោះអីដែរកុង?

ខ៖ ឧ៝ ស្រីមុំ។

ក៖​ អ៊រ! ស្រីកុង?

ខ៖ បាទ! ហើយទីពីរ ឧ៝ វីរៈ។

ក៖ អ៊រ! ប្រុស។

ខ៖ ប្រុសហើយទីបី ឧ៝ ធារ៉ា។

ក៖ អ៊រ! ប្រុសដែរ?

ខ៖ បាទ!

ក៖ ហើយគ្រាន់តែទីបីគាត់អត់ទាន់មានគ្រួសារទេ?

ខ៖ នៅ!

ក៖ តែគាត់នៅជាមួយបងៗគាត់។

ខ៖ អត់ទេគេនៅផ្សេងពីគ្នា។

ក៖ អ៊រ! គាត់នៅបែកៗពីគ្នាហ្មង។

ខ៖ បាទ! ចុះគេទៅនៅជាមួយគ្នាមិចបើស្រីណោះកូនពីរហើយ។

ក៖ បាទ!

ខ៖ ​គេជួលផ្ទះអីរឿងគេយើងអត់ដឹងទេណាស់។

ក៖ បាទ! ​​អ៊រ គ្រួសារគេអីទៅ។

ខ៖ បាទ! ហើយប្រុសនឹងគេជួលផ្ទះនៅបាកខែងនឹង។

ក៖​ បាទ!

ខ៖ ហើយគេធ្វើសំណង់ទៅ។

ក៖ បាទ! គាត់ធ្វើសំណង់ទៅហើយអញ្ជឹងផ្ទះនេះកុងនៅជាមួយបងទៅ។

ខ៖ បាទ! អត់ទេបងគាត់អត់ដែរនៅទេ។

ក៖ គាត់នៅតែភ្នំពេញ។

ខ៖ នៅតែផ្ទះតាបងខ្ញុំទីមួយនឹង។

ក៖ បាទ!

ខ៖ ផ្ទះគេនៅទីនោះ។

ក៖ អ៊រ! ផ្ទះគាត់នៅទីនោះ។

ខ៖ បាទ! បងខ្ញុំគេជួលឲ្យមើល។

ក៖ អ៊រ! គាត់គេជួលឲ្យមើល។

ខ៖ ដកគាត់ពីផ្ទះយាយបារាំងគាត់ឈប់នឹងម​កបានមួយខែមួយរយនឹងគាត់សុទ្ធចិត្តឲ្យបងខ្ញុំមើលផ្ទះឲ្យគេទៅណាស់។

ក៖ បាទ!

ខ៖ ហើយគាត់នៅនឹងបានពីរបីថ្ងៃគាត់ទៅភ្នំពេញទៅ។

ក៖ បាទ!

ខ៖ គាត់អត់សូវជាដែរទេគាត់ឈឺ។

ក៖ បាទ! ហើយអញ្ជឹងកុងជួនគាត់ទៅទៅ។

ខ៖ បាទ! ជួនខ្ញុំឌុបគាត់ទៅត្រឹមកំពង់ដរនឹងទៅ។

ក៖ បាទ!

ខ៖ គាត់ឲ្យមួយម៉ឺនទៅជួនឲ្យពីរម៉ឺនទៅ។

ក៖ ឲ្យប្អូន។

ខ៖ ឲ្យប្អូនភាគច្រើនបានអីចាក់សាំងគាត់ឲ្យដូចអ្នកដ៏ទៃដែរនឹង។

ក៖ បាទ!

ខ៖ មិនឲ្យមិចបានបើរបរយើងនឹងដែរ។

ក៖ បាទ!

ខ៖ ថ្ងៃណាអត់។

ក៖ ទៅគាត់។

ខ៖ បាទ! ថ្ងៃណាអត់អត់មែនទែនរាល់ថ្ងៃ។

ក៖ បាទ!

ខ៖ អត់មានអ្នកណាហៅឌុបបន្ដិចបន្ដួចអស់ថ្ងៃមុនទៅធ្វើសំណង់គេបានមួយថ្ងៃគេដប់ដុល្លាមកបួនម៉ឺនមក។

ក៖ បាទ!

ខ៖ និយាយថាពីអរនោះអរ។គាត់តែធ្វើធ្វើអត់ជាប់ណាស់។

ក៖ បាទ!

ខ៖ ដាក់ជញ្ជាំងសង្ខ័សីវាយគ្រប។

ក៖ ហើយអញ្ជឹងកុងបើនិយាយពីចំណងដៃអាពាហ៍ពិពាហ៍របស់កុងកុងមានចិត្តស្រឡាញ់អ្នកមីងកុងណោះ?

ខ៖ បាទ! នឹកឃើញអញ្ជេកនឹកឃើញរាំវង់ខ្ញុំធ្វើការនៅព្រែកនឹង។

ក៖ បាទ!

ខ៖ មួយកាណូតនឹងគ្នាមួយតុប្រហែលជាប្រាំប្រាំមួយនាក់ទេ។

ក៖ បាទ!

ខ៖ ចងដៃមួយនាក់មួយរយចាំច្បាស់ណាស់។

ក៖ បាទ!

ខ៖ មួយនាក់មួយរយពេលនឹងសូមគេរាំ។

ក៖ បាទ! រាំលេង។

ខ៖ ខ្ញុំថាហេស្អែកទៅលេងផ្ទះនឹងហើយថាអញ្ជឹង។

ក៖ បាទ!

ខ៖ ទៅលេងទៅថាស្អែកមកដណ្ដឹងហើយ។

ក៖ បាទ!

ខ៖ ប្រាប់គេអញ្ជឹងហ្មង។

ក៖ បាទ!

ខ៖ មកដណ្ដឹងហើយមួយអាទិត្យទេខ្ញុំ។

ក៖ បាទ! មួយអាទិត្យ។

ខ៖ បាទ! អត់មានអ្នកទេឡូនេសាទកំពុងគៀលត្រីផង។

ក៖ បាទ!

ខ៖ គៀលត្រីមកដល់ពាក់កណ្ដាលឡូហើយ។

ក៖ បាទ!

ខ៖ តាំងមង់អីរួចឡើងមកប្រាប់ប្រធានខ្ញុំពីរនាក់ពូខ្ញុំខ្ញុំហៅពូៗពូឯងទៅដណ្ដឹងកូនគេឲ្យខ្ញុំមក។គាត់ថាហេរវល់ណាស់ទៅដណ្ដឹងអីណាគ្រាន់តែទៅមួយភ្លេតទៅ។

ក៖ បាទ!

ខ៖ ហើយពេលគាត់ទៅគាត់មកវិញគាត់ថាគេយកមួយម៉ឺនអានេះទៅមួយម៉ឺនលុយឯងនៅណានឹងប្រាក់ខែខ្ញុំនឹងចាំធ្វើការកាត់ទៅ។

ក៖ បាទ!

ខ៖ មួយអាទិត្យការហ្មងទៅ។

ក៖ បាទ!

ខ៖ លឿនទៀតណាស់មួយអាទិត្យទេដណ្ដឹងនឹងដណ្ដឹងថ្ងៃច័ន្ទនឹងណាស់។

ក៖ បាទ! ថ្ងៃច័ន្ទក្រោយការហើយ។

ខ៖ ថ្ងៃច័ន្ទក្រោយត្រូវការហើយ។

ក៖ បាទ!

ខ៖ អញ្ជឹងបណ្ដាលរត់ការលិចកើតរត់ការរួចការហើយនៅព្រែកប្រហែលជាបានកូនមួយហើយ។

ក៖ បាទ!

ខ៖​ បានកូនមួយហើយបានបោះឆ្នោត។

ក៖ បាទ! បានកូនមួយហើយបានបោះឆ្នោត។

ខ៖ បាទ!

ក៖ ហើយអញ្ជឹងកុងបើនិយាយពីភាសាខ្មែរកុងបានរៀនបានត្រឹមថ្នាក់ទីប៉ុន្មានដែរកុង?

ខ៖ ខ្ញុំរៀនបានថ្នាក់កាលពីជំនាន់នឹងប្រលងឌីផ្លោម(ថ្នាក់ទីប្រាំបួនបច្ចុប្បន្ន)។

ក៖ ប្រលងឌីផ្លោមជំនាន់នឹង។

ខ៖ អត់ទេជំនាន់លន់នល់ទេឌីផ្លោមណោះ?

ក៖ អ៊រ! អញ្ជឹងកុង?

ខ៖ បាទ! ប្រលងឌីផ្លោមហើយធ្លាក់។

ក៖ បាទ!

ខ៖ បាទ! ប្រលងឌីផ្លោមធ្លាក់ធ្វើទាហានបណ្ដាលនឹងណាស់។

ក៖ អ៊រ! ចូលធ្វើទាហាន។

ខ៖ បាទ! ធ្វើទាហានការប៉េអី។

ក៖ បាទ!

ខ៖ ធ្វើបានពីរខែបីខែបានបែកភ្នំពេញ។

ក៖ បាទ! បានពីរខែបែកភ្នំពេញ។

ខ៖ បាទ! ជាក្រុមអត់មានបាននេះណាទេទៅតាមតែមេទេឃើញឯងតូចជាងគេនោះ។

ក៖ បាទ! ឃើញតូចជាងគេ។

ខ៖ បាទ!

ក៖ អញ្ជឹងកុងបានរៀនខ្ពង់ខ្ពស់ដែរកុងណោះ?

ខ៖ បាទ!

ក៖ ហើយអញ្ជឹងកុងមានចាំឈ្មោះសាលាកុងទេ?

ខ៖ ខ្ញុំអនុវិទ្យាល័យអង្ករ។

ក៖ អ៊រ!

ខ៖ ខ្ញុំរៀននៅសៀមរាប។

ក៖ កុងរៀននៅសាលាអង្ករកុងណោះ?

ខ៖ បាទ!

ក៖ ហើយអញ្ជឹងកុងបើនិយាយពីកុងនៅរៀនហើយនឹងនៅកន្លែងធ្វើការមានមិត្តភក្ដីប៉ុន្មាននាក់ដែរកុង?

ខ៖ ច្រើនដែលស្រីៗ សុខណារី ណារី ផល្លី ឡាច ពិច បួននាក់ ជុំ ជួននឹងប្រុស។

ក៖ បាទ!

ខ៖ រួចខាំពិសិដ្ឋសុទ្ធតែពួករៀនអត់ពូកែទេ។

ក៖ អ៊រ! សុទ្ធតែរៀនអត់ពូកែ។

ខ៖ បាទ! រៀនអត់ពូកែទេហើយអាជុំ ជួនអ្នកស្រែសុទ្ធណាស់នៅស្រុកភួកណាស់។

ក៖ បាទ!

ខ៖ រៀនរហូតដល់អង្ករកាលេស។

ក៖ រៀនរហូតដល់អង្ករ។

ខ៖ បាទ! អង្ករនឹងគេតស៊ូរៀនប៉ុណ្ណឹង។

ក៖ បាទ! ហើយអញ្ជឹងកុងមានចាំអនុស្សាវរីយ៍ជាមួយពួកគាត់ទេកុង?

ខ៖ ទេមានដែលតែយើងនៅរៀនហើយពីដើមគេហៅព្រំវ៉ានណាតអីគេណោះ។

ក៖ បាទ!

ខ៖ ព្រំវ៉ានណាតគេដើរកំសាន្ដនោះ។

ក៖ បាទ!

ខ៖ មកលេងរហូតយើងភ្នំក្រោមណោះ។

ក៖ អ៊ូរ! ភ្នំក្រោមកុង។

ខ៖ បាទ! ស្គាល់ភ្នំក្រោមដែរ។

ក៖ ស្គាល់ៗកុង។

ខ៖ បាទ! មកលេងដល់ភ្នំក្រោមចុងទ្វិបអីគេនឹង។

ក៖ បាទ!

ខ៖ ចូលក្នុងព្រៃអីទៅស្រីៗគេធ្វើម្ហូបអាហារទៅអាឈ្មោះចាន់ ធូរនឹងគេមានរ៉ុម៉ក។

ក៖ បាទ!

ខ៖ ហើយខ្ញុំយកម៉ូតូបងខ្ញុំដាក់អាកន្ទុយរ៉ុម៉កនឹង។

ក៖ កុងមានម៉ូតូគេមានរ៉ុម៉ក។

ខ៖ បាទ!

ក៖ បាទ! ដាក់កន្ទុយរ៉ុម៉កទៅហ្មង។

ខ៖ បាទ! ដាក់កន្ទុយរ៉ុម៉កទៅទាំងស្រីទាំងប្រុសនឹង។

ក៖ បាទ!

ខ៖ ប្រហែលបួនដប់នាក់ដែរណាស់។

ក៖ បាទ!

ខ៖ ទៅលេងនឹង។

ក៖ បាទ!

ខ៖ អេ! សប្បាយដែលហើយជំនាន់នឹងគ្នាក្មេងណាចេះផឹកស្រាអីទេ។

ក៖ បាទ!

ខ៖ ពួកនឹងគេទិញស្រាមួយដប។

ក៖ បាទ!

ខ៖ ដបគេយកមកផឹកស៊ីហើយនឹកឃើញតែឯងផឹកនឹងគេទៅ។

ក៖ បាទ!

ខ៖ ផឹកក្អួតពេញនឹង។

ក៖ ស្រវឹង។

ខ៖ ស្រវឹងលោតទឹកមិនដឹងថាទឹកជ្រៅទេ។

ក៖ អត់ដឹងថាទឹកជ្រៅរ៉ក់ទេ។

ខ៖ បាទ! ប៉ុន្ដែយើងចេះហែកទឹក។

ក៖ បាទ!

ខ៖ ហេ! សប្បាយដែលជម្លៀសទៅណាស់បានទៅជុំគ្នាបានតែមួយនាក់ទេ។

ក៖ អ៊រ! បា​នតែមួយនាក់។

ខ៖ បាទ! ឡាច ពិចបានទៅជាមួយខ្ញុំនឹងមួយនាក់។

ក៖ បាទ!

ខ៖ ហេ! ជំនាន់សមាមិត្តបងគេឲ្យចូលឆ្នាំគេឲ្យយើងសម្រាក់មួយថ្ងៃដែរណាស់។

ក៖ បាទ!

ខ៖ កងចល័តសម្រាក់មួយថ្ងៃនឹងកាប់គោកាប់អីអ្នកខ្លះស៊ីហល់ងាប់(ស្លាប់)នៅឯវាលស្រែណាស់។

ក៖ អ៊ូរ!

ខ៖ ស្លាប់វាស៊ីច្រើនពេកនោះ។

ក៖ បាទ!

ខ៖ ខ្លះស៊ីច្រើនពេកហល់ថេកថាកក្ដៅអន្ទាសអន្ទេង។

ក៖ បាទ!

ខ៖ ហើយជំនាន់នឹងអ្នកណាក៏ចេះលួចដែរ។

ក៖ បាទ!

ខ៖ បើមិនចេះលួចអត់រស់ទេ។

ក៖ បាទ!

ខ៖ ដំឡូងអីនឹងហើយធ្វើការអីឆ្លៀតហើយ។

ក៖ ឆ្លៀតបេះ។

ខ៖​ លួចគោះដំឡូងគេណាស់។

ក៖ បាទ!

ខ៖ លួចចាំតែស៊ីម្ហូបគេ។

ក៖ ចាំតែស៊ីម្ហូបគេតើ។

ខ៖ បាទ!

ក៖​ ហូបតែរបរគេនឹងអត់ឆ្អែតទេ។

ខ៖ អត់ទេ។

ក៖ ណាស់មួយធ្វើការមួយថ្ងៃទាល់ល្ងាច។

ខ៖ គេមកសុទ្ធតែរត់ណោះ។

ក៖ បាទ!

ខ៖ ដើរទើមៗនឹងដឹងតែខ្សែតីណោះ។

ក៖ បាទ!

ខ៖​ វាយយើងពីក្រោយណោះមិនមែនធម្មតាទេខ្ញុំឈ្មោះអា​ ឈួយមេប្រធានកងជំនាន់ខ្មែរក្រហមនឹង។

ក៖​ បាទ!

ខ៖ មកប្រជុំនៅឯវត្តច័ន្ទណារុន។

ក៖​ បាទ!

ខ៖ មកគ្នាមកហើយចូលជួរក្រោយនឹងណាស់វាយខ្ញុំគុំឯងមិនអីទេគង់តែបែកភ្នំពេញទេនឹកឃើញអញ្ជឹង។

ក៖ បាទ!

ខ៖ បែកភ្នំពេញខ្ញុំចូលទាហានជួបអានឹងមែនជួបអាឈួននឹង។

ក៖ បាទ!

ខ៖ បាទ! ចាប់មកដាក់ក្នុងមន្ទីរអប់រំណាស់។

ក៖ បាទ!

ខ៖ ខ្ញុំអត់ទេនឹកឃើញអ៊រនឹងមិចហើយពួកម៉ាក់ហើយខ្ញុំគាត់ឪហៅតាគាត់ធ្វើទាហានស្រឡាញ់ខ្ញុំណាស់។

ក៖ បាទ!

ខ៖ នេស! ឯងចាប់អ្នកណាមកនេះពួកខ្មែរក្រហមបងអានោះថាទៅហឺអាឈួយថាអញ្ជឹងណាស់។

ក៖ បាទ!

ខ៖ អានឹងហើយវាយអញម៉ាគល់អាស្សី។

ក៖ បាទ!

ខ៖ ហើយពេលនឹងអ្នកជំនួយការគេនៅណាស់គេអត់ឲ្យយើងវាយប៉ះពាល់គេទេ។

ក៖ បាទ! គេអត់ឲ្យយើងវាយទេ។

ខ៖ បាទ! ហើយបើមេការគេអត់នៅយើងវាយកំហឹងយើងឈឺចាប់ណាស់។

ក៖ បាទ!

ខ៖ បានថាមែនមនុស្សរឿងគុំនំចាំទុក្ខ។

ក៖ បាទ! ច្រណាំមុខទុកណាស់។

ខ៖ បាទ!

ក៖ វាយយើងមួយគល់អាស្សីមិនធម្មតាណា។

ខ៖ មិនធម្មតាណារកងាប់ណាស់មួយគល់អាស្សីនឹងត្រូវចំកបើត្រូវ​ពូយលើនេះងាប់ហើយ។

ក៖ បាទ!

ខ៖ ឃើញវាវាយខ្លាចដែរត្រង់នឹង។

ក៖ បាទ!

ខ៖ ផុសៗប្រកាចដួល។

ក៖ បាទ!

ខ៖ បាននឹកឃើញសព្វទៅមនុស្សយើងបើចេះតែខឹងគ្នាគុំគ្នាប្រខាំគ្នាអញ្ជឹងណាស់។

ក៖ បាទ!

ខ៖ មិនសុខ។

ក៖ បាទ! មិនសុខ។

ខ៖ មិនសុខអញ្ជឹងហ្មងឥឡូវយើងកាន់ធម៌ប្រាំមើល។

ក៖ អ៊រ! កុងកាន់សីលហើយកុង។

ខ៖ បាទ! ខ្ញុំកាន់សីលទៅវត្តទៅវ៉ាជាងដប់ឆ្នាំហើយ។

ក៖ បាទ! ហើយអញ្ជឹងកុងបើនិយាយពីមុនម្ហូបកុងចូលចិត្តមុខម្ហូបអីគេដែរកុង?

ខ៖ ខ្ញុំហេអត់រើសដែរ។

ក៖ អត់រើសដែរ។

ខ៖ បាទ! អត់រើសទេ។

ក៖ អីក៏ហូប។

ខ៖ បាទ!

ក៖ ហើយអញ្ជឹងបើនិយាយពីល្បែងប្រជាប្រិយភាពដូចជាបោះអង្គុញ ទាញព្រ័ត្ត កុងចូលចិត្តទេកុង?

ខ៖ អ៊ូរ! មួយភូមិសួរទៅលេខមួយហើយ។

ក៖ អ៊រ! លេខមួយហើយកុងណោះ?

ខ៖ បាទ! អត់ពីខ្ញុំទៅអត់សប្បាយ។

ក៖ អត់សប្បាយ។

ខ៖ បាទ! ខ្ញុំអ្នកនាំលេង។

ក៖ បាទ!

ខ៖ អ្នកនាំលេងតែក្មេងឥឡូវ។

ក៖ អត់មានអ្នកណាលេង។

ខ៖ បាទ! អត់លេងទេឥឡូវលឺតែបាសលឺតែអីនឹង។

ក៖ ទៅ!

ខ៖ បាទ! ហើយរួចរាំវង់រាំអីនឹងអត់សូវចូលរាំទៀត។

ក៖ បាទ!

ខ៖ បើញ៉ាកកទ្រីកទ្រើនឹងទៅហើយ។

ក៖ ទៅហើយ។

ខ៖ បាទ!

ក៖ ហើយអញ្ជឹងកុងចូលចិត្តរាំដែរកុង?

ខ៖ អ៊ូរ! ចូលខែទានវស្សាអី។

ក៖ អ៊រ! ហែលទានវស្សា។

ខ៖ បាទ! ហែលទានវស្សាសួរមួយភូមិតារិៗហែលលេងហើយទៅនឹងស្គាល់តែតារិទេ។

ក៖ បាទ!

ខ៖ គេស្គាល់គ្រប់គ្នានឹង។

ក៖ បាទ!

ខ៖ ខ្ញុំអ្នកលេង។

ក៖ ហើយអញ្ជឹងកុងមានចាំថាពេលការរាំវង់ណាស់ប្រពៃណីខ្មែរយើងបុរសលើកដៃសពះសូមនារីចូលរាំកុង?

ខ៖ បាទ!

ក៖ កុងមានតែធ្វើអញ្ជឹងទេកុង?

ខ៖ ទេពេលជំនាន់ខ្ញុំនឹងមិនដល់ប៉ុណ្ណឹងទេ។

ក៖ អ៊រ!

ខ៖ ព្រោះស្រីគេមួយក្រុមគ្នាគេនឹងទៅណាស់។

ក៖ បាទ!

ខ៖ តោះយើងរាំវង់មោះណាស់ទៅសូមគេមកមោះៗអើយយើងស្គាល់គ្នាហើយណាស់។

ក៖ បាទ!

ខ៖ ចាប់ដៃមក។

ក៖ បើប្រពៃណីខ្មែរយើងពីមុនមកត្រូវលើកដៃសំពះនឹងហ្មងកុង។

ខ៖ បាទ! មាន។

ក៖ បុរសសូមនារីរាំអញ្ជឹងមែនកុង?

ខ៖ ទេខាងខ្ញុំប្រហែលជាមានហើយថាមានហើយ។

ក៖ មានតែកុង?

ខ៖ បាទ! ថាមានហើយ។

ក៖ បាទ!

ខ៖ បើខាងយើងនៅវ៉ារីននៅខាងស្រែណាយណាស់។

ក៖ បាទ!

ខ៖ កាលជំនាន់នឹងរាំអុចច្រលោះ។

ក៖ បាទ!

ខ៖ ហើយកាលជំនាន់មានអគ្គសនីណាស់ជំនាន់នឹង។

ក៖ បាទ! បុរសសូមនារីលើកដៃសំពះ។

ខ៖ បាទ! ហើយចំរៀងគេអាដូរអាដាងណាស់។

ក៖ បាទ! ជំនាន់នឹងគេវាយស្គរដៃមួយទ្រមួយមក។

ខ៖ ហ្នឹងហើយ។

ក៖ ងេតៗ។

ខ៖ មានហើយកាលនឹង។

ក៖ បាទ!

ខ៖ ខាងនឹងមានខាងខ្ញុំអត់បានប្រទះឃើញណាស់។

ក៖ បាទ!

ខ៖ ហើយគ្រាន់ថាពីដើមមកសំពះអីទេគ្រាន់ថាអើយមានអ្នកស្គាល់គ្នាអញ្ជឹងរាំមួយបទមក។

ក៖ បាទ!

ខ៖ ហើយនឹងមាន។

ក៖ បាទ! ហើយអញ្ជឹងបើនិយាយពីក្ដីស្រមៃកុងមានក្ដីស្រមៃចង់ក្លាយជាគ្រូពេទ្យអីទេកុង?

ខ៖ ទេខ្ញុំស្រមៃនឹកឃើញស្តាយខ្លួនដែរ។

ក៖ បាទ!

ខ៖ កាលដែលនេះខ្ញុំ។

ក៖ កាលធ្វើគ្រូ។

ខ៖ កាលធ្វើគ្រូខ្ញុំនឹកឃើញថាបានធ្វើគ្រូអប់រំ។

ក៖ បាទ!

ខ៖ ក្មេងៗល្អ។

ក៖ បាទ!

ខ៖ មិនគ្រប់ទៅដើរប៉ោះឡែមិត្តភក្ដី។

ក៖ ហួសកុង។

ខ៖ ហួសចិត្តខ្លួនឯងណាស់។

ក៖ បាទ!

ខ៖ រាល់ថ្ងៃអង្គុយស្តាយធ្វើគ្រូនឹកឃើញគ្រូមួយៗមិនងាបបានធ្វើទេណាស់។

ក៖ បាទ!

ខ៖ អ្នកដឹកនាំគេណាស់។

ក៖ បាទ! អ្នកអប់រំគេ។

ខ៖ អ្នកអប់រំគេ។

ក៖ ដូចជាម្ដាយឪពុកគេកុង។

ខ៖ បាទ! នឹកឃើញអញធ្វើគ្រូ។

ក៖ យ៉ាងហាចណាស់ក៏បានធ្វើនាយកដែរ។

ខ៖ បាទ!

ក៖ មកដល់ឥឡូវកុងណោះ។

ខ៖ អត់ទេម៉ាស្រករខ្ញុំគេចូលនិវត្តអស់ហើយ។

ក៖ បាទ!

ខ៖ បាទ!

ក៖ ហើយអញ្ជឹងកុងជាចុងក្រោយកុងមានពាក្យអីចង់ផ្ដាំផ្ញើរទៅកូនចៅជំនាន់ក្រោយឲ្យគាត់ខិតខំប្រឹងរៀន។

ខ៖ អ៊រ! ចុងក្រោយនឹងគ្មានអីទេគ្រាន់តែដូចអ៊ុំអញ្ជឹងស្ដាយ។

ក៖ បាទ!

ខ៖ ចង់ប្រាថ្នធ្វើគ្រូហើយបានសម្រេចហើយមិនបានធ្វើគ្រូណាស់។

ក៖ បាទ!

ខ៖​ ស្ដាយណាស់។

ក៖ បាទ!

ខ៖ ការសិក្សាចេះដឹងមនុស្សម្នាក់ៗអរណាស់។

ក៖ បាទ! កុង។

ខ៖ អញ្ជឹងនឹកឃើញក្មួយឯងមកអញ្ជឹង។

ក៖ បាទ!

ខ៖ បានមានចំណេះខ្ញុំអរជំនួសណាស់។

ក៖ បាទ! អរគុណច្រើនហើយកុង។

ខ៖ បាទ! ទៅថ្ងៃមុនថ្ងៃក្រោយគ្មានអីជាងចំណេះយើងទេ។

ក៖ បាទ! ចំណេះចោរលួចអត់បានទេកុងណោះ?

ខ៖ បាទ!

ក៖ ទ្រព្យសម្បតិ្តខាងក្រៅចោរលួចបាន។

ខ៖ បាទ!

ក៖ ចំណេះនឹងគេលួចបានទាល់តែយើងសាបសូន្យ។

ខ៖ បាទ!

ក៖ សាមសូន្យនៅគេលួចអត់បានទៀត។

ខ៖ បាទ!

ក៖ បើទ្រព្យសម្បត្តិដូចជាគ្រឿងអលង្ការទ្រព្យសម្បត្តិផ្សេងៗណាស់ក្រៅខ្លួនយើងគេលួចបានទាំងអស់ដូចជាខោអាវអីគេលួចបានតែបើចំណេះដឹងគ្មានអ្នកណាលួចបាន។

ខ៖ អ៊ូរ !ក្នុងខ្លួនលួចអត់កើតមានតែយើងសាមសូន្យខ្លួនយើង។

ក៖ បាទ!

ខ៖ បាទ!

ក៖ យើងប្រើចំណេះដឹងយើងរហូត។

ខ៖ បាទ! អញ្ជឹងបានថាទៅប្រឹងប្រែងខំរៀនខំសូត្រ។

ក៖ បាទ! ហើយអញ្ជឹងកុងចង់ឲ្យគាត់ជៀសវាងពីគ្រឿងញៀនបងតូចបងធំកុងណោះ?

ខ៖ អ៊ូរ! នឹងខ្លាំងបំផុតហើយ។

ក៖ បាទ!

ខ៖ ​​វាអត់ប្រយោជន៍។

ក៖ បាទ! វាអត់ប្រយោជន៍កុងណោះ?

ខ៖ បាទ! វាអត់ប្រយោជន៍អាគ្រឿងញៀននឹងវាមិនចេះអត់ទេភូមិនឹង។

ក៖ បាទ!

ខ៖ បាទ! ដើរទៅថ្ងៃយប់នឹកឃើញថាមានប្រយោជន៍ស្អីអានឹងវាអត់ប្រយោជន៍សោះ។

ក៖ បាទ! កុង។

ខ៖ ខូចទាំងសុខភាព។

ក៖ បាទ!

ខ៖ ខូចទាំងខួរក្បាល។

ក៖ ធ្វើឲ្យសង្គមស្អប់ខ្ពើមទៀត។

ខ៖ បាទ! គិតអត់ចេញ។

ក៖ បាទ! អនាគតទៅបានត្រឹមកម្មករគេ។

ខ៖ ទេនឹងបានត្រឹមកម្មករគ្រាន់ហើយ។

ក៖ បាទ!

ខ៖ ខ្លាចតែមិនបានដល់កម្មករឈឺ។

ក៖ ហើយអញ្ជឹងកុងមានតែប៉ុណ្ណឹងទេកុងណោះ?

ខ៖ បាទ!

ក៖ ជាចុងក្រោយអរគុណកុងអញ្ជឹងដែលកុងបានញែកពេលវេលាដ៏មានតម្លៃមកកាន់សាលាប៊ី វ៉ាយ យូ យើងខ្ញុំអញ្ជឹងកុង។

ខ៖ បាទ!

ក៖ ហើយអញ្ជឹងកុងអនុញ្ញាតិឲ្យខ្ញុំសូមយកបទសម្ភាសកុងហើយសូមថតកុងមួយទៅឲ្យសាកលវិទ្យាល័យ ដែលមានទីតាំងនៅអាមេរិចបានទេកុង?

ខ៖ មានអី។

ក៖ ហើយអញ្ជឹងកុងអនុញ្ញាតិកុងណោះ។

ខ៖ បាទ!

ក៖ អរគុណច្រើនកុងសូមជំរាប់លាកុង?

ខ៖ បាទ!

ការសម្ភាសជីវប្រវត្តិសង្ខេបរបស់លោកតា ឧ៝ សារិ ធ្វើឡើងនៅភូមិ ចុងកោះ សង្កាត់ កោះដាច់ ខ័ណ្ឌ ជ្រោយចង្វាយ រាជធានីភ្នំពេញហើយបានធ្វើឡើងនៅថ្ងៃទី​ ១៧ ខែ ០៩ ឆ្នាំ ២០១៨ ហើយគាត់មានការលំបាកជាច្រើនដោយគាត់បានចែកបទពិសោធន៍ផ្ទាល់ខ្លួនរបស់គាត់ទៅកាន់ក្មេងៗជំនាន់ក្រោយឲ្យគាត់បានដឹងថាអ្នកជំនាន់មុនមានការលំបាកហើយគាត់បានតស៊ូដោយបាតដៃទទេរបស់គាត់ហើយគាត់បានចំនាយពេលវេលារបស់គាត់ដើម្បីចែកបទសម្ភាសមួយនេះហើយគាត់បានរៀបរាប់ពីជីវិតគាត់តែគាត់បានធ្វើជាទាហានតែគាត់បានប្រឈមមុននឹងសត្រូវរបស់គាត់ជារៀងរាល់ថ្ងៃដោយគាត់មិនខ្លាចស្លាប់ដើម្បីបុព្វហេតុជាតិហើយនឹងមាតុភូមិរបស់គាត់ផងដែរ។ហើយពេលដែលគាត់បានឈប់ពីធ្វើទាហានគាត់បានទៅធ្វើការជាអ្នកនេសាទមួយកន្លែងហើយក្នុងអំឡុងពេលដែលគាត់បានប្រកបមុខរបរជាអ្នកនេសាទគាត់បានស្គាល់នារីម្នាក់គឺប្រពន្ធរបស់គាត់ដោយគាត់បានឃើញប្រពន្ធរបស់គាត់មានការអាណិតគាត់បានចូលស្ដីដណ្ដឹងប្រពន្ធគាត់ដោយប្រពន្ធរបស់គាត់ពិការជើងផងដែរ។ហើយគាត់បានរស់នៅជាមួយគ្នាបានមួយរយៈពេលគាត់បានមានកូនមួយហើយគាត់បានមកនៅក្នុងស្រុកកំណើតរបស់គាត់វិញហើយគាត់បានបន្ដមានកូនចំនួនពីរនាក់ទៀតស្រីមួយប្រុសពីរនាក់ហើយគាត់បានចិញ្ចឹមកូនរបស់គាត់ដោយការលំបាកដោយគាត់ប្រកបមុខរបរជាអ្នករត់ម៉ូតូឌុបបានប្រាក់កម្រៃបន្ដិចបន្ដួចមកចិញ្ចឹមកូន។បន្ទាប់មកបានមួយរយៈប្រពន្ធរបស់គាត់បានធ្លាក់ខ្លួនឈឺហើយគាត់បានមកពីរត់ម៉ូតូឌុបវិញគាត់ម​កដាំបាយឲ្យប្រពន្ធរបស់គាត់ទៀត។ហើយគាត់ចង់ឲ្យក្មេងៗជំនាន់ក្រោយឲ្យខិតខំប្រឹងរៀនសូត្រហើយជៀសវាងពីគ្រឿងញៀនហើយនឹងអ្វីដែលសង្គមមិនចូលចិត្តផងដែរ។